Elon Musk Mahu Buang 75% Pekerja Jika Platform Twitter Berjaya Dibeli

Sehingga ke hari ini, pembelian Twitter oleh Elon Musk masih belum sampai kata sepakat. Walaupun beliau pernah menarik diri kerana merasakan platform tersebut tidak telus, kini tampil menyatakan hasratnya untuk meneruskan pembelian seperti yang dirancang.

Menerusi laporan The Washington Post, sekiranya beliau berjaya membeli Twitter kelak, Elon Musk sudah merancang untuk membuang lebih 75% tenaga kerja di platform tersebut. Ini bersamaan dengan 5,625 dari jumlah keseluruhan iaitu 7,500 kakitangan Twitter pada ketika ini.

Tindakan ini diambil atas dasar mahu menggurangkan kos operasi yang membuatkan syarikat kelihatan lebih menguntungkan. Selepas itu, barulah dapat menarik minat pelabur untuk melabur ke dalam platform tersebut dan meneruskan agenda yang dirancang.

Malah, syarikat Twitter ketika ini pun sudah mengecilkan skala tenaga kerja dan juga infrastruktur termasuk pusat data kerana mahu kekal bertahan untuk terus bersaing dengan platform media sosial lain. Elon Musk terpaksa mengambil langkah drastik ini agar boleh menampung kos operasi yang tinggi dan meningkatkan pertumbuhan syarikat.


Elon Musk Mahu Buka Syarikat Gula-Gula Pula

Walaupun nasib Elon Musk masih belum diumumkan oleh 12 lembaga pengarah Tesla tentang jawatan chairman beliau di Tesla, ini tidak mematah semangat beliau untuk tubuh syarikat baharu.

Hari ini di Twitter beliau telah menulis satu tweet untuk membina syarikat gula- gula. Walaupun dengar seperti satu gurauan, tetapi beliau nampak serious dengan rancangan terbaru beliau ini.

I’m starting a candy company & it’s going to be amazing

Elon Musk nyata telah sediakan payung sebelum hujan andai diberhentikan. Apa pun tunggu maklumat dari Elon Musk mengenai syarikat gula-gula dan jawatan beliau di Tesla. Kalau topi The Boring Company pun boleh sold out, inikan pula gula-gula.


3 Perkara Yang Perlu Anda Tahu Sebelum Dapatkan PS4 Pro

Pada minggu ini, model PS4 Pro yang hadir dengan fungsi high end dan resolusi 4K hadir buat pasaran Malaysia. Dikatakan kehadiran PS4 Pro juga menandakan console seterusnya daripada Sony tidak akan hadir di dalam masa terdekat.

Namun adakah berbaloi untuk anda dapatkan PS4 Pro atau cukup sekadar PS4 model sebelum ini sahaja.

Berikut merupakan antara perkara anda perlu tahu sebelum mendapatkan PS4 Pro.

Salah satu sebab penting untuk anda dapatkan PS4 Pro adalah kebolehan untuk menyokong resolusi 4K. Oleh itu, pastikan anda mempunyai TV atau monitor yang menyokong resolusi ini mendapatkan grafik yang diinginkan.

Berdasarkan beberapa review awal, dikatakan bermain PS4 Pro pada output yang tidak menyokong resolusi 4K tidak berjaya untuk menunjukkan perbezaan yang ketara berbanding model PS4 biasa.

Tidak semua game menyokong fungsi pada model PS4 Pro. Hal ini kerana mungkin game tersebut telah lama dihasilkan sebelum PS4 Pro diumumkan. Walaubagaimanapun, kami jangkakan game-game yang bakal dikeluarkan selepas ini bakal tersedia dengan fungsi ‘Pro’.

Anda juga boleh menyemak senarai game yang ingin anda dapatkan atau update game yang sudah anda dapatkan untuk mendapatkan fungsi terbaru ini. Dapatkan senarai semak game PS4 dengan sokongan ‘Pro’ disini.

Buat penggemar pixel serta grafik yang mantap, mungkin PS4 Pro merupakan pilihan anda. PS4 Pro bakal menyediakan warna yang lebih dinamik membolehkan anda menikmati game yang dengan grafik yang lebih awesome.

Dalam pada itu, harus diketahui pastikan anda mengaktifkan setting HDR pada TV anda untuk mendapatkan fungsi ini. Hal ini berikutan PS4 Pro tidak akan mengaktifkannya secara automatik.

Kemungkinan perbezaan bermain FIFA 17 pada PS4 dan PS4 Pro tidaklah terlalu ketara namun bakal memain peranan jika anda penggemar game FPS (first person shooter) yang mahukan framerate dan grafik yang lebih baik.

PS4 Pro bakal mula dijual pada harga RM1,799 dengan storan 1TB manakala PS4 Slim bakal mula dengan harga RM1,349 dengan storan 500 GB. Model manakah yang menjadi pilihan anda?


Elon Musk Mahu Jual Rumah Terakhir Miliknya Untuk Fokus Bina Bandar Di Marikh

Sekiranya anda mengikuti perkembangan Elon Musk, pastinya anda cukup tahu mengenai peribadi beliau yang begitu ‘obses’ dengan cita-citanya untuk ke planet Marikh.

Sekitar Khamis minggu lepas, Elon Musk dalam satu kiriman ciapan di Twitter miliknya berkongsi bahawa beliau telah menjual semua rumah miliknya kecuali ‘kediaman istimewa’ di Bay Area, San Francisco bagi membiayai projek pembinaan bandar dan penempatan 1 juta ‘koloni’ manusia yang akan dihantar ke Marikh pada tahun 2050, lapor Insider.

“Ya, saya telah jual semua rumah saya, kecuali sebuah kediaman di Bay Area yang buat masa ini saya sewakan sebagai tempat untuk beberapa acara majlis,” tulis Elon Musk.

Decided to sell my last remaining house. Just needs to go to a large family who will live there. It’s a special place.

— Elon Musk, the 2nd (@elonmusk) June 14, 2021

Mungkin amat berat untuk melepaskan ‘kediaman istimewa’ di Area Bay yang juga merupakan kediaman terakhir milik Elon Musk. Namun demi impiannya itu, Elon Musk pada Isnin kelmarin memberitahu di Twitter bahawa beliau merancang untuk menjual rumah terakhirnya itu kepada sesiapa yang berminat untuk membelinya.

“Projek ini dijangka akan memerlukan sumber dana yang banyak untuk mewujudkan sebuah bandar di Marikh.

“Oleh itu, saya mahu menyumbang modal sebanyak yang mungkin demi pembinaan sebuah bandar di Marikh,” kata Elon Musk kepada Ketua Pegawai Eksekutif Axel Springer, Mathias Dopfner dalam satu program bual bicara pada Disember lalu.

Untuk rekod, pada Mei tahun lalu, pengasas roket SpaceX dan kereta Tesla itu pernah berjanji untuk menggadaikan seluruh harta serta kekayaan miliknya menjelang pelancaran program penempatan koloni manusia di Marikh pada tahun 2050.

Agak menarik cita-cita Elon Musk ini umpama kisah dalam filem sains fiksyen Hollywood yang biasa kita tonton. Sekiranya diberikan peluang untuk menyertai program Elon Musk ini, adakah anda berminat?

Terdahulu, Elon Musk pernah menjual rumah milknya di Los Angeles dengan harga RM13.35 juta. Klik pautan di bawah untuk membaca.

Elon Musk Sedia Jual Rumah Di Los Angeles Dengan Nilai RM13.35 Juta

Elon Musk Umum Satelit Doge-1 Bakal ‘To The Moon’ Seawal Tahun Hadapan

Misi Ke Marikh Tahun 2024, NASA ‘Benarkan’ Angkasawan Jadi Kanibalisme


Elon Musk Mahu Menjual ‘LEGO’ Daripada Batu

Elon Musk pernah tersangkut di dalam sesakan lalu lintas lalu terlintas untuk menghasilkan sebuah syarikat bernama The Boring Company. 15 bulan berlalu dan syarikat ini telah menjadi antara syarikat paling inovasi dunia dalam infrstruktur terowong.

Terbaru, Elon Musk selaku pengasas The Boring Company telah mengumumkan idea untuk menjual batu terowong yang hadir dalam bentuk ‘LEGO’. Dikatakan penggunaan material seperti batu terowong membolehkan para pengguna membina sebuah bangunan dan arca. Lebih menarik, material yang digunakan mampu menampung beban yang tinggi serta tahan lasak.

First kit set will be ancient Egypt — pyramids, Sphinx, temple of Horus, etc

Sebelum ini Elon Musk pernah menjual sebuah topi yang kelihatan sangat basic dengan harga $20 (RM77.98) dan dikatakan jumlah jualan yang diterima syarikat ini berjaya mencecah $5 billion (RM19.52).

Sekiranya Elon Musk berjaya mengumumkan sesuatu yang lebih cool daripada sebuah topi, kami sangat yakin LEGO ini bakal menjadi rebutan.

Melihat kepada tarikh pengumuman, kemungkinan idea yang dicadangkan dilihat sebagai persediaan untuk jenaka april fool yang bakal diumumkan pada 1 April nanti. Memandangkan idea ini dicadangkan oleh Elon Musk, segalanya dilihat sangat realistik untuk dihasilkan.

Setakat ini Elon Musk belum mengumumkan rupa produk yang dicadangkan. Dalam pada itu, berdasarkan respon positif daripada para netizen kemungkinan besar idea ini bakal menjadi kenyataan tidak lama lagi.


Elon Musk Menyebelahi Johnny Depp Atau Amber Heard? Dan 5 Lagi Berita Hangat

Lumi News Malaysia, aplikasi berita terkini Malaysia yang memaparkan berita yang dilaporkan oleh lebih 30 media berkualiti seperti New Straits Times, Free Malaysia Today, Berita Harian, Harian Metro, SAYS, The Vocket, The Malaysian Reserve, Bernama, IGN Southeast Asia, Mashable Southeast Asia, dan banyak lagi.

Direka bentuk dengan matlamat untuk membawa pembaca kepada berita yang lebih lancar dan pantas dan sikap kebergantungan kepada media sosial, Lumi News Malaysia yang kini boleh dimuat naik di Play Store dan Apple App Store akan menghubungkan anda secara langsung kepada lebih 45 sumber berita yang dipercayai.

Tambahan daripada itu, pengguna bakal mendapat akses penuh berita dalam pelbagai jenis bahasa, topik dan pengguna juga bakal menerima notifikasi apabila sesuatu topik yang pengguna ikuti di muat naik.

Bagi anda yang mahu membaca The Vocket, tetapi mahukan kelainan. Anda kini boleh akses terus ke aplikasi Lumi News yang menawarkan pelbagai jenis berita daripada pelbagai laman.

Bukan isu kenaikan harga sahaja yang menjadi topik hangat rakyat Malaysia, ada juga yang meluahkan rasa marah dan kecewa terhadap kesesakan jalan raya yang berlaku di Kuala Lumpur sekarang.

Api kemarahan itu membara apabila terdapat sesetengah pihak yang mendapat layanan ‘istimewa’ di jalan raya dan diiringi anggota trafik.

Video yang tular tersebut sekaligus membuatkan orang ramai mempersoalkan ‘kuasa’ anak ahli parlimen sehingga mampu menerima diiringi anggota trafik.

Selain itu, terdapat juga isu viral di mana sebuah Proton X50 dipandu secara melulu dengan memotong barisan dari lorong kiri terus ke lorong kanan tanpa memberikan lampu isyarat.

Semasa Proton X50 berada di lorong kanan, di hadapan kenderaan yang merakam aksi SUV terbabit, pemandu itu cuba melepasi kesesakan trafik dengan memecut di ruangan sempit antara Nissan Serena dan Perodua Ativa.

Bagaimanapun, nasib tidak menyebelahi pemandunya apabila SUV itu terbalik terpelanting ke lorong kiri selepas melanggar bahagian belakang Perodua Ativa yang berada di hadapannya.

TikTok merupakan salah satu aplikasi yang meningkat populariti dalam 2 tahun ini. Ia merupakan laman media sosial paling popular, dan ramai rakyat Malaysia gemar mengikuti budaya baharu dalam aplikasi tersebut, tak kira tua atau muda.

Namun, dalam keseronokkan kita, janganlah kita lalai. Baru-baru ini, Mufti Pulau Pinang beri respon trend TikTok jadikan kipas sebagai makmum.

Menurutnya, perbuatan itu jelas menunjukkan bahawa pelaku itu jahil dari segi agama dan sengaja untuk mempersendakan Islam.

Tidak hanya itu, ia boleh merosakkan akidah seseorang dan perkara tersebut dianggap sebagai satu penghinaan terhadap agama Islam serta hukumnya adalah dosa besar.

Kalau kita nak bercakap pasal selebriti, siapa sahaja yang tidak tahu tentang Kes Johnny Depp dan Amber Heard. Orang terkenal seperti Elon Musk pun mempunyai pendapat beliau tentang pasangan tersebut.

Walaupun kes ini sudah dimenangi oleh Depp, namun beberapa hari lalu Elon Musk ada mengeluarkan kenyataan setelah lama berdiam diri.

Kata Musk, beliau berharap agar kedua-dua selebriti ini dapat meneruskan hidup mereka masing-masing kerana kedua-duanya orang yang hebat.

Kenyataan Musk ini dilihat seolah mahu mendamaikan kedua-dua belah pihak.

Dengan kepelbagaian yang diketengahkan oleh Lumi News, anda akan mendapat akses penuh berita dalam pelbagai jenis bahasa, topik dan anda juga bakal menerima notifikasi apabila sesuatu topik yang anda ikuti di muat naik.

Direka dengan matlamat untuk membawa pembaca kepada berita yang lebih lancar selain daripada bergantung kepada media sosial, Lumi News Malaysia yang kini boleh dimuat naik di Play Store dan Apple App Store akan menghubungkan anda secara langsung kepada pelbagai jenis sumber berita yang dipercayai.

A post shared by Lumi News Malaysia (@luminews.my)

Anda bukan sahaja didedahkan dengan informasi mengenai pelancongan, tetapi lebih luas lagi. Perniagaan, politik, ekonomi, seni dan budaya serta banyak lagi topik-topik lain.

Buat anda yang juga pembaca setia The Vocket, muat turun sekarang aplikasi ini di Apple Store dan Play Store untuk mendapat laporan terkini yang dimuat naik oleh The Vocket.


Elon Musk Mohon Maaf Selepas Menggelar ‘Pedofil’ Kepada Penyelamat Gua Tham Luang

Meskipun misi menyelamat kanak-kanak di Gua Tham Luang, Thailand telahpun tamat, pertikaian diantara Elon Musk selaku individu yang mahu membantu misi ini bersama para penyelamat masih belum berakhir.

Semuanya bermula apabila salah seorang daripada penyelamat Gua Tham Luang mengatakan apa yang dilakukan Elon Musk hanyalah untuk mencari publisiti semata-mata. Penyelamat tersebut turut mengatakan kapal selam mini yang dibuat pasukan Elon Musk tidak begitu efisien dalam membantu para mangsa.

Mengetahui apa yang diperkatakan Unsworth selaku penyelamat yang mengkritik Elon, CEO kepada Tesla dan Space X turut mengeluarkan jawapan balas beliau sebelum dipadamkan di laman Tweeter beliau.

Walaubagaimanapun, Elon Musk baru-baru ini telah memohon maaf terhadap tweet yang dimuat naik beliau serta memohon maaf kepada penyelamat yang beliau gelarkan sebagai pedofil.

Gaya yang ditunjukkan Elon Musk turut menarik perhatian netizen yang sekaligus melihat dan mengulas sisi gelap Elon Musk secara tidak langsung.


Elon Musk Muncul Manusia Pertama Dalam Sejarah Alami Kerugian RM880 Bilion

Sejak akhir-akhir ini, kita sedia melihat hampir kesemua syarikat yang dimiliki oleh Elon Musk menghadapi kegoyahan. Bukan sahaja pendapatan tahunan yang merudum, malah harga saham juga turut menurun dengan drastik sehingga menyebabkan pelabur cabut lari.

Jika sebelum ini bilionair Elon Musk dinobatkan sebagai manusia terkaya di dunia, kini beliau pula memecah rekod baharu apabila menjadi manusia pertama di dalam sejarah kerugian sebanyak $200 bilion (~RM880 bilion) daripada nilai kekayaan asalnya.

Menurut Indeks Bilionair Bloomberg,  Musk yang mencatat nilai kekayaan tertinggi  $340 bilion (~RM1.5 trilion) pada November 2021, sekaligus menyaksikan penyusutan harta kepada $137 bilion (~RM603 bilion) apabila saham syarikat miliknya, Tesla menjunam 65% sejak setahun lalu.

Menurut laporan, 2022 menjadi tahun terburuk bagi syarikat pengeluar kenderaan elektrik tersebut. Penurunan itu termasuk kemerosotan 11% lagi pada Selasa lalu selepas Wall Street Journal melaporkan bahawa lonjakan kes COVID-19 memaksa Tesla menghentikan sementara pengeluaran di Shanghai.

Dalam satu memo yang dihantar kepada pekerja Rabu minggu lalu, Musk berterima kasih kepada kakitangan Tesla atas kerja keras mereka sepanjang tahun dan dalam masa sama  mengakui prestasi saham syarikat yang suram.

Musk kini kehilangan takhta sebagai manusia terkaya di dunia awal bulan lalu dan kemudiannya dirampas oleh Pengerusi dan CEO LVMH, Bernard Arnault. Pengerusi LVMH pada ketika ini mempunyai kekayaan bernilai $179.2 bilion (~RM778.6 bilion) sekaligus berada di atas Jeff Bezos menerusi senarai manusia terkaya di dunia.

Berdasarkan indeks kekayaan Bloomberg, Musk terpaksa menjual sebahagian besar saham Tesla tahun lalu kerana perlu membayar kos pembelian Twitter sebanyak $44 bilion (~RM193 bilion). Beliau juga melaksanakan beberapa langkah besar dalam menggurangkan kos operasi syarikat tersebut.


Bagaimana Untuk Menghasilkan Resume Berkonsepkan ‘Less Is More’

Bayangkan anda adalah Elon Musk. Dalam erti kata lain, anda seorang technopreneur hebat yang kini merupakan CEO di tiga buah syarikat serta memegang beberapa jawatan lain di syarikat yang berlainan. Pasti banyak yang boleh disertakan dalam resume bagi menerangkan mengenai diri namun tidak bagi Elon Musk.

Berpegang kepada konsep less is more, Novoresume berjaya menggunakan contoh Elon Musk sebagai individu berpengaruh bagi menghasilkan resume lengkap dalam satu muka surat. Berikut merupakan resume Elon Musk yang boleh anda jadikan sebagai panduan.

Resume ini turut memperlihatkan gaya penilaian berkonsepkan bar dalam memaparkan skil yang beliau kuasai. Anda juga boleh mencuba teknik yang sama namun pastikan ianya releven dan bersesuaian dengan kebolehan anda.

Mungkin terdapat pelbagai lagi cara lain yang boleh anda jadikan contoh bagi menghasilkan resume yang terbaik. Buat Novoresume, syarikat ini berjaya buktikan berdasarkan penggunaan ruang yang penuh, seseorang cuma memerlukan hanya satu muka surat untuk menerangkan mengenai diri mereka.

Baca lagi: Mak Dan Anak Tiada Resume, Ini Kisah “Deep” Buat Aku Dan Semua


Elon Musk Padam Akaun Tesla Dan Space X Di Facebook Selepas Dicabar

Kata orang, Pages Facebook merupakan aset pemasaran untuk menyampaikan maklumat kepada pengguna. Apatah lagi sekiranya anda mempunyai Facebook Pages yang mempunyai bilangan likers yang ramai.

Namun tidak bagi Elon Musk. Berikutan insiden ‘Cambridge Analytica’, Elon Musk telah menyahut cabaran seorang pengguna di Twitter untuk menyertai kempen #DeleteFacebook.

I didn’t realize there was one. Will do.

Keputusan yang dibuat itu membuatkan Tesla dan Space X yang kedua-duanya merupakan syarikat kendalian Elon Musk kini tiada akaun Facebook Pages yang rasmi. Berdasarkan rekod, kedua-dua Facebook Pages ini sudah mempunyai 5 juta bilangan likers sebelum dipadamkan.

Melihat kepada keputusan yang dibuat individu berpengaruh seperti Elon Musk, kemungkinan saham Facebook akan terus jatuh selepas kerugian lebih RM235 bilion pada minggu lepas.

Segalanya menjadi lebih parah selepas tersebarnya perbualan CEO Cambridge Analytica, Alexander Nix yang menjadi dalang kepada kemenangan Donald Trump di Amerika Syarikat. Walaubagaimanapun, tahniah Elon Musk! Anda berjaya menunjukkan pendirian anda sebagai CEO yang berpendirian.


Tanggung Rugi RM19 Juta Sehari, Elon Musk Pecat 3,700 Pekerja Twitter Tanpa Notis

Nama Elon Musk seringkali menjadi sebutan sejak dari minggu lalu selepas beliau menyelesaikan pembelian platform Twitter bernilai $44 bilion (~RM208 bilion).

Lebih menarik perhatian ramai, beliau pada sejak hari pertama mengambil alih Twitter sudahpun melakukan tindakan drastik dengan memecat CEO dan CFO Twitter secara serentak. Tindakan yang dilakukan telah meletakkan beliau sebagai CEO Twitter buat sementara waktu.

Terbaharu, bermula dengan sekadar ura-ura serta dinafikan beliau, minggu ini telah menjadi kenyataan apabila Elon Musk bertindak untuk memecat separuh daripada pekerja Twitter yang merangkumi 3,700 pekerja.

Lebih tragis, pemecatan yang dibuat telah dilakukan tanpa notis yang sekaligus memaksa para pekerja akur dengan keputusan yang dilakukan. Selain itu, akses kepada komputer syarikat dan e-mel melibatkan syarikat turut disekat serta-merta.

Woke up to the news that my time working at Twitter has come to an end. 💙

It’s been the best, craziest, most rewarding ride of my career. I have loved every single minute of it.

A short thread, if you will indulge me:#LoveWhereYouWork

— Michele Austin (@_MicheleAustin) November 4, 2022

Tindakan yang dilakukan Elon Musk secara drastik tersebut telah mendapat tentangan hebat daripada pihak pekerja yang meluahkan kekesalan mereka menerusi platform Twitter.

Difahamkan Elon Musk bertindak untuk memecat separuh daripada pekerja Twitter berikutan syarikat tersebut bergelut dengan isu kewangan di mana mereka terpaksa menanggung sekitar $4 juta (~RM19 juta) sehari.

Sementara itu, Elon Musk juga dikatakan telah membawa masuk pekerja daripada Tesla selaku syarikat di bawah kendaliannya untuk membantu syarikat Twitter.

Tindakan drastik yang dilakukan nampaknya bukan sahaja kurang disenangi para pekerja, malah turut mendapat respon di kalangan CEO Binance yang berpendapat idea baru Elon Musk Twitter dijangka bakal gagal.

Untuk pengetahuan, ini bukanlah pertama kali Elon Musk memecat pekerjanya secara drastik. Sebelum ini situasi yang sama turut berlaku bagi syarikat SpaceX selepas terdapat pekerja yang mengkritik beliau.


Elon Musk Dipilih Sebagai Penasihat Terbaru Amerika Selepas Mengkritik Perlantikan Donald Trump

Mungkin agak ironi untuk memilih seseorang yang tidak bersetuju dengan pendekatan seorang pemimpin, namun itulah yang dilakukan Donald Trump.

Berikutan kejayaan Donald Trump dipilih sebagai President terbaru Amerika Syarikat, ramai dikalangan artis dan ahli korporat melibatkan CEO bertaraf dunia kurang berpuas hati dengan keputusan yang diumumkan.

Antara yang menarik perhatian ramai adalah komen CEO Tesla iaitu Elon Musk yang melabelkan Donald Trump sebagai ‘not the right man for the job’.

Selain Elon, CEO Uber iaitu Travis Kalanick juga sempat bergurau mengenai pendapat beliau sebelum pilihanraya dijalankan. Travis mengatakan beliau sanggup berpindah ke China jika Trump dipilih sebagai President.

Percaya atau tidak, kedua-dua mereka dipilih sebagai ‘President’s Strategic and Policy Forum’  dibawah kepimpinan Trump. Selain itu, mereka akan turut bersama dengan CEO Pepsi,Indra Nooyi bagi membantu Trump untuk menjayakan misi ‘make america great again‘.

Kami tidak pasti sama ada pemimpin di negara lain juga pernah melakukan perkara yang sama. Mungkin inilah sebabnya terdapat beberapa individu yang melabelkan Donald Trump sebagai ‘gila’.

Baca lagi: 8 Sebab Kenapa Rakyat US Tergamak Pilih Trump Sebagai Presiden


Elon Musk Pertimbang Tesla Tambah Kaedah Pembayaran Kriptowang ‘Dogecoin’

Sejak Tesla membuat pelaburan kriptowang bitcoin besar-besaran secara mengejut pada bulan Februari, nilai Bitcoin naik mendadak sehingga Tesla berjaya mengaut keuntungan hampir RM4 bilion setelah hampir sebulan melabur pada kriptowang tersebut.

Tidak lama selepas itu, Elon Musk mengesahkan kereta-kereta Tesla boleh dibeli menggunakan kriptowang Bitcoin menerusi satu ciapan di Twitter. Setiap bayaran kriptowang Bitcoin yang diterima akan disimpan sebagai Bitcoin, mereka tidak akan menukarnya menjadi mata wang fiat.

Melihat penerimaan kriptowang yang meluas, Elon Musk memperkenalkan Dogecoin yang telah berjaya mengumpul lebih $60 bilion sekaligus menjadi lima matawang kripto utama dengan jumlah pasaran tertinggi dunia.

Selepas beliau hadir ke wawancara Saturday Night Live yang menyebut tentang Dogecoin, beliau menerusi Twitter beliau memaklumkan bakal melancarkan satelit Doge-1 ke bulan sekaligus menjadikan kripto pertama dan meme pertama ke angkasa.

Terbaharu, Elon Musk telah membuat undian di Twitter bertanyakan kepada followers samada mereka mahu kriptowang Dogecoin diterima sebagai kaedah pembayaran sama seperti Bitcoin yang sudah digunakan sekarang.

Setakat artikel ini ditulis, undian yang bakal tamat dalam tempoh tiga jam telah menerima hampir mencecah 4 juta undian dan majoriti memilih Dogecoin diterima sebagai salah satu pilihan pembayaran Tesla.

Nampaknya kemungkinan besar Tesla akan menjadi syarikat automotif pertama di dunia yang menerima pelbagai jenis kriptowang.

Tidak mustahil juga jika Elon Musk akan menambah satu lagi kaedah pembayaran kriptowang dalam masa terdekat kerana orang ramai sudah mula memberikan perhatian kepada sebuah lagi matawang berasaskan meme iaitu Shiba Inu.

Dogecoin bakal menjadi kriptowang dan meme pertama yang akan dilancarkan ke bulan melalui satelit Doge-1 oleh SpaceX.

Elon Musk Umum Satelit Doge-1 Bakal ‘To The Moon’ Seawal Tahun Hadapan

Tesla Mula Terima Bitcoin Sebagai Kaedah Pembayaran

Baru Sahaja ‘Melabur’ RM6.09 Bilion, Tesla Dijangka Terima Bitcoin Sebagai Tukaran Pembelian Kereta


3 Perkara Yang Saya Belajar Di Sebalik Syarikat Xiaomi Yang ‘Untung Dalam Rugi’

Xiaomi bukanlah sebuah syarikat yang sudah lama bertapak di dalam industri. Dibangunkan pada tahun 2010, syarikat yang bertapak di Beijing ini tidak mengambil masa yang lama untuk berjaya membuka mata orang ramai dengan penawaran barangan elektronik dan smartphone dengan harga yang berpatutan.

Kehadiran Hugo Barra pada tahun 2013 sedikit sebanyak telah merancakkan lagi bisnes syarikat China. Untuk pengetahuan anda beliau merupakan watak penting dalam memasarkan smartphone keluaran Xiaomi ke serata dunia. Terima kasih Hugo Barra, tanpa beliau mungkin pengguna tidak dapat dapat menikmati smartphone dengan spesifikasi hebat pada harga mampu milik.

Apa yang membuatkan saya tertarik dengan syarikat Xiaomi ini adalah bagaimana syarikat ini berjaya menukarkan sentimen produk keluaran China yang dianggap tidak berkualiti kepada premium dan mampu milik.

Selain spesifikasi yang ditawarkan, saya turut teruja melihat bagaimana syarikat ini melakukan pemasaran dengan gimik-gimik yang berjaya menarik perhatian orang ramai seperti flash sales, penggunaan media sosial dengan lebih kretif serta pembelian atas talian bagi mengurangkan kos operasi.

Berdasarkan usaha yang ditampilkan Xiaomi, tidak hairanlah syarikat ini berjaya dinobatkan sebagai syarikat yang paling cepat meningkat naik pada tahun 2014 dengan nilai syarikat sebanyak $46 billion USD.

Tidak cukup dengan sekadar menawarkan peranti beharga rendah, usaha Xiaomi untuk membantu orang ramai terus berkembang dengan penawaran barangan kelengkapan rumah seperti pembersih udara, periuk nasi pintar serta lampu pintar dengan harga mampu milik.

Pada pendapat saya, selagi sesebuah syarikat ini berjaya menyelesaikan masalah orang ramai, menawarkan proses yang cepat, produk yang berkualiti dan murah syarikat tersebut akan terus berkembang dengan jayanya namun ternyata telahan saya salah selama ini.

Mereka juga terpaksa menanggung risiko tentang masa depan syarikat mereka di masa akan datang berikutan keputusan yang dibuat.

Seperti apa yang anda tahu, misi Xiaomi adalah meningkatkan bilangan pengguna dengan penawaran smartphone berspesifikasi tinggi dengan harga yang berpatutan. Ternyata USP mereka tidak cukup kuat untuk membuatkan mereka bertahan lama di dalam industri.

Segala usaha keras yang dilakukan Xiaomi tidak menghalang syarikat besar China ini untuk tidak mempunyai prestasi yang baik. Jumlah penjualan Xiaomi berkurang 5% pada Q1 2016 dan semakin susut sehingga 38% pada suku bulan kedua 2016.

Mereka juga terpaksa menerima hakikat dimana mereka tidak lagi tersenarai di dalam 5 jenama terbaik dalam penjualan smartphone. Berikut merupakan 3 sebab yang menggangu perjalanan bisnes Xiaomi di masa akan datang.

Menawarkan smartphone dengan margin yang rendah turut menjejas masa depan Xiaomi. Hasilnya, mereka tidak mampu untuk membuat pemasaran dengan lebih meluas yang secara tidak langsung bakal meningkatkan kos penjualan sesebuah smartphone.

Pemasaran yang kurang dari pelbagai media membuatkan Xiaomi semakin ketinggalan berbanding Vivo dan Oppo yang lebih banyak berbelanja untuk pemasaran.

Dalam pada itu, berdasarkan laporan yang ditawarkan, pelanggan Xiaomi kini telah mula beralih arah kepada smartphone yang lebih premium dimana Xiaomi gagal untuk realisasikan kehendak pelanggan.

Saya yakin Xiaomi mampu lakukan pemasaran yang meluas serta hasilkan smartphone yang lebih premium, namun menawarkan harga yang rendah pada masa yang sama dilihat agak tidak realistik dan sukar.

Siapa sahaja tidak suka promosi. Tidak dinafikan promosi berjaya meningkat penjualan namun tahukah anda promosi juga mempunyai keburukannya jika dilakukan dengan kerap?

Penawaran barangan dengan harga diskaun secara kerap turut mengajar pengguna untuk cuma berbelanja ketika waktu promosi sahaja. Hasilnya, penjualan smartphone Xiaomi cuma meningkat naik ketika promosi dan sewaktu keluarnya smartphone terbaru sahaja.

Berdasarkan apa yang berlaku pada Xiaomi, kini baru saya faham mengapa Apple jarang melakukan flash sales. Keputusan untuk mengurangkan harga model terdahulu ternyata berjaya setelah iPhone 6S masih dibeli pengguna meskipun iPhone 7 sudah dilancarkan.

Tidak dinafikan, Xiaomi telah banyak menjual smartphone mereka. Kini, boleh dikatakan sebahagian besar pengguna Malaysia juga menggunakan peranti Xiaomi. Dalam pada itu, Xiaomi ternyata gagal untuk menarik perhatian pengguna untuk menjadi peminat atau dalam istilah bisnesnya adalah ‘raving fans‘.

Keputusan pengguna untuk memilih smartphone Xiaomi berdasarkan spesifikasi dan harga secara tidak langsung membuatkan pengguna mudah beralih kepada jenama yang lain.

Masalah ini saya lihat kurang terjadi kepada jenama-jenama besar yang lain seperti Samsung, Apple dan juga Sony. Ketiga-tiga syarikat ini berjaya membuatkan pengguna membeli berulang kali meskipun menawarkan smartphone dengan harga yang sedikit mahal.

Agak sukar untuk menjangkakan masa depan syarikat lebih-lebih lagi jika syarikat tersebut merupakan syarikat teknologi. Seperti yang anda tahu, niche teknologi merupakan niche yang paling cepat naik dan turun di dalam industri bisnes. Mana-mana syarikat gagal mengikuti trend bakal menimpa nasib yang sama seperti Nokia.

Mujur sekarang Nokia sudah ‘insaf’ dan mula membuat comeback dengan smartphone mengikut citarasa pengguna.

Saya lihat Hugo Barra tinggalkan Xiaomi sejurus selepas Xiaomi mula memasuki fasa Maturity. Sepanjang 3.5 tahun beliau telah berjaya meningkatkan kredibiliti sebuah syarikat smartphone China kepada pencabar jenama besar smartphone.

Kini tugas berat bakal dipikul Xiang Wang untuk memastikan Xiaomi terus bertahan di dalam industri untuk jangka masa yang panjang. Dikatakan pemasaran yang lebih meluas serta pengeluaran smartphone yang lebih premium antara misi yang bakal dibawa Xiang Wang.

Melihat kepada pelan yang dibawa Xiang Wang agak mustahil untuk Xiaomi mengekalkan konsep harga yang rendah seperti yang dilakukan. Walaubagaimanapun, saya masih optimistik terhadap Syarikat Xiaomi setelah apa yang dilakukan sepanjang 5 tahun terakhir ini di dalam industri smartphone. Selamat berjaya Xiaomi!


Elon Musk Pilih Kanye West Sebagai ‘Idolanya’

Semua orang pasti mempunyai idola mereka yang tersendiri dan Elon Musk juga tidak terlepas mempunyai ‘idolanya’. Dalam satu wawancara beliau di South by Southwest (SXSW) apabila ditanya siapa yang beri inspirasi kepada beliau, beliau tidak berfikir panjang dan terus menjawab Kanye West.

Walaupun jawapan beliau itu disambut dengan gelak tawa, tetapi Musk tetap dengan wajah yang serious. Jadi ianya bukan satu jenaka apabila beliau menyebut nama Kanye West.

.@ElonMusk says he's "obviously" inspired by Kanye West #tictocnews https://t.co/jYxOspi26L pic.twitter.com/OIYwTZOTJi

— TicToc by Bloomberg (@tictoc) March 13, 2018

Ini bukanlah pertama kali beliau memuji Kanye. Dalam majalah Time pada tahun 2015, Musk memuji Kanye sebagai seorang artis yang penuh dedikasi dan berusaha keras untuk jadi siapa beliau ketika ini.

Mungkinkah akan ada satu kolaborasi antara Elon Musk dan Kanye West di masa hadapan? Kami nampak Boring Company pasti sudah fikirkan sesuatu khas untuk Kanye West ini.


Elon Musk Pintas Jeff Bezos Untuk Jadi Manusia Terkaya Di Dunia Dengan Nilai RM789.26 Bilion

Pengasas jenama Tesla, Elon Musk kini adalah manusia paling kaya di dunia, dengan nilai kekayaan beliau kini dianggarkan sekitar USD195 bilion (RM789.26 bilion).

Secara tidak langsung, beliau telah memintas kekayaan Jeff Bezos, pengasas Amazon yang menjadi manusia paling kaya 3 tahun berturut-turut yang ketika ini mempunyai nilai kekayaan USD185 (RM748.79 bilion).

Kekayaan Elon meningkat selepas nilai saham syarikat Tesla meningkat Khamis lalu. Syarikat Tesla juga buat pertama kali telah dinilaikan pada harga USD700 bilion, menjadikan Tesla lebih bernilai daripada syarikat kereta yang lain seperti Toyota, Hyundai, Ford dan Volkswagen digabungkan.

Tesla is now bigger (in market cap) than the next ten biggest automakers combined. Source: https://t.co/ImDtLO2C25 pic.twitter.com/qsez0gfUo3

— Simon Kuestenmacher (@simongerman600) January 7, 2021

Elon juga memberi respon yang bersahaja apabila di Twitter apabila menerima pengumuman tersebut. “Agak pelik. Masa untuk kembali bekerja,” tulis Elon.

Peningkatan nilai kekayaan Elon ini juga adalah mendadak kerana awal tahun 2020, kekayaan beliau adalah sekitar USD27 bilion ‘sahaja’, dan beliau tidak tersenarai 50 orang terkaya di dunia pun.

Ini bermakna, peningkatan harga saham Tesla naik mendadak dan menambah kekayaan Elon sekitar USD170 bilion dalam masa setahun sahaja.

NEW Standard Range Tesla Model Y!! It has a 244 mile range, a top speed of 135mph, a 0-60 time of 5.3 seconds and a base price of $42,000! pic.twitter.com/TnGRI6tNww

— BabyTesla (@BabyTesla3) January 8, 2021

Tesla juga telah melancarkan model terkini Model Y yang dikatakan sangat berbaloi dengan harga jualannya.

Sebelum ini, Jeff Bezos merupakan individu paling kaya di dunia kerana pandemik COVID-19 mendorong pengguna untuk membuat lebih banyak pembelian dalam talian. Baca lagi pada pautan di bawah.

Yang Kaya Makin Kaya, Jeff Bezos Sah Jadi Orang Paling Kaya Di Dunia Dengan Nilai RM850 Bilion

Sejak COVID-19 Melanda, Jack Ma Dilaporkan RM6.23 Trilion Lebih Kaya


Elon Musk Sambut Kelahiran Cahaya Mata, Pilih ‘X Æ A-12’ Sebagai Nama Anak

Elon Musk dan teman wanitanya yang merupakan seorang pemuzik, Grimes (nama sebenar Claire Elise Boucher) telah dikurniakan cahaya mata. Namun paling mencuri perhatian ramai adalah nama unik yang diberikan kepada anaknya, ‘X Æ A-12’.

Musk dan Grimes turut tidak memberikan jantina kepada anaknya (walaupun dilahirkan lelaki) kerana mereka mahu anak mereka membesar secara independent dan memilih jantinanya sendiri. “Saya tidak mahu jantina menjadi isu kepada anak saya di masa akan datang. Biar anak saya nanti yang tentukan,” tulis Grimes di laman Twitter miliknya.

X Æ A-12 merupakan anak pertama pasangan ini. Musk sudah pun mempunyai 5 orang anak daripada perkahwinan sebelum ini. Musk juga turut berkongsikan gambar pertama anaknya semalam. Pada mulanya beliau memuat naik gambar anaknya versi kelakar. Kemudiannya barulah beliau memuat naik gambar beliau sedang mendukung anaknya.

Setelah mendapat pelbagai pertanyaan daripada peminat, Grimes telah menerangkan maksud di sebalik nama anak mereka. Ia sangat berkait rapat dengan sains dan juga filem sci-fi termasuklah juga melambangkan salah satu lagu kesukaan Grimes, Archangel.

•X, the unknown variable ⚔•Æ, my elven spelling of Ai (love &/or Artificial intelligence)•A-12 = precursor to SR-17 (our favorite aircraft). No weapons, no defenses, just speed. Great in battle, but non-violent 🤍+ (A=Archangel, my favorite song) (⚔🐁 metal rat)

— ꧁ ༒ Gℜiꪔ⃕es ༒꧂ 🍓🐉🎀 小仙女 (@Grimezsz) May 6, 2020

Tidak pasti sama ada pasangan ini serius untuk menamakan anak mereka X Æ A-12 atau sekadar ‘gurauan kasar’ terhadap peminat. Tetapi Musk berkata beliau akan memanggil anaknya dengan nama Geoff. Jika benar nama X Æ A-12 yang dipilih sebagai nama rasmi, bagaimana untuk menyebutnya nanti?

Elon Musk baru-baru ini turut dilanda kontroversi kerana mahukan ‘lockdown’ di Amerika Syarikat ditamatkan segera. Baca lagi pada pautan di bawah.

Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Hanya Kerana ‘Tweet’ Elon Musk, Saham Tesla Jatuh RM60 Bilion

Elon Musk Sedia Terima Pekerja Tanpa Pendidikan Tinggi Bekerja Di Tesla


Elon Musk Sangkal Dakwaan Mangsa Maut Akibat Guna Fungsi ‘Auto-Pilot’

Pada ketika ini dunia automotif kenderaan elektrik heboh dengan kemalangan maut yang melibatkan dua orang mangsa yang menaiki Tesla Model S. Kereta tersebut telah merempuh pokok di Carlton Woods sebelum terbakar bersama mangsa yang berada di dalam kereta.

Pihal polis memaklumkan stesen televisyen, KPRC bahawa kereta bernilai AS$80,000 (RM330,490) itu bergerak pada kelajuan tinggi ketika ia gagal membelok setelah mendapati jalan mati, lalu hilang kawalan dan terbabas.

Tambah pihak polis lagi, laporan siasatan mendapati tiada sesiapa yang berada di tempat memandu ketika kemalangan tersebut berlaku. Individu pertama duduk di bahagian penumpang hadapan manakala individu kedua pula duduk di bahagian belakang.

Jadi polis telah membuat tanggapan bahawa ketika kejadian tersebut berlaku, pemilik kenderaan telah pun mengaktifkan mod auto-pilot sebelum hilang kawalan lalu merempuh sebatang pokok dan terbakar.

Your research as a private individual is better than professionals @WSJ!

Data logs recovered so far show Autopilot was not enabled & this car did not purchase FSD.

Moreover, standard Autopilot would require lane lines to turn on, which this street did not have.

Ekoran dakwaan tersebut, Elon Musk telah menghantar satu ciapan untuk menyangkal dakwaan fungsi auto-pilot menjadi sebab utama kepada kejadian kemalangan maut itu berlaku.

Terang beliau, log data yang telah berjaya diperolehi dari kereta tersebut menunjukkan sistem auto-pilot tidak diaktifkan dan kereta itu tidak memiliki perisian Full Self Driving (FSD).

Untuk makluman semua, setiap pemilik kereta Tesla boleh melanggan perisian FSD pada harga USD10,000 (RM41,130) bagi membolehkan kereta mereka mempunyai fungsi-fungsi ekstra untuk beroperasi dengan sendirinya.

Tambah Elon Musk lagi, jalan di mana lokasi kejadian kemalangan itu berlaku tidak mempunyai garisan jalan yang diperlukan oleh mod standard autopilot kereta Tesla untuk berfungsi.

Tesla with Autopilot engaged now approaching 10 times lower chance of accident than average vehicle https://t.co/6lGy52wVhC

Dalam satu ciapan yang lain pula, Elon Musk menegaskan fungsi auto-pilot sepuluh kali lebih rendah untuk mengalami kemalangan berbanding kenderaan lain yang ada di jalan raya.

Tesla juga telah mengeluarkan laporan suku tahun pertama 2021 mengenai keselamatan perisian auto-pilot. Dalam nota tersebut menyatakan setiap 4.19 juta batu (67.4 juta km), hanya ada satu kemalangan yang berlaku akibat penggunaan sistem auto-pilot.

Kini, pegawai keselamatan lalu lintas sedang menyiasat kira-kira 23 kemalangan melibatkan kereta Tesla yang mana dipercayai fungsi auto-pilot diaktifkan.

Syarikat Tesla sentiasa memberikan peringatan kepada pelanggan-pelanggan mereka bahawa fungsi auto-pilot ini bukanlah satu sistem yang membolehkan kereta tersebut beroperasi dengan sendiri sepenuhnya.

Sebaliknya pemandu Tesla perlu sentiasa berwaspada dan bersedia sekiranya perlu mengawal semula kereta mereka.

Pada awal bulan ini, sebuah rakaman video menunjukkan fungsi Auto-Pilot pada kereta Tesla gagal berfungsi kerana kesesakan lalu lintas yang sangat teruk.

Lalu Lintas Terlalu Sesak Di Vietnam, Auto-Pilot Tesla ‘Give Up’ Dan Minta Pemandu Kawal Semula Kereta

Penggunaan Tesla Autopilot Berjaya Menyelamatkan Nyawa Lelaki Ini Daripada Maut

Berang Isu Brek Kereta Tesla, Wanita Ini ‘Protes’ Semasa Acara Automotif Berlangsung


Bekas Pekerja Bercerita Tentang Elon Musk Sebagai Bos

Dolly Singh pernah bekerja dengan Iron Man versi realiti lebih lima tahun di SpaceX sebagai Ketua Talent Acquisition telah menceritakan tentang kepimpinan Elon Musk sebagai seorang bos di sebuah laman web yang melemparkan soalan ini kepada umum: “What Is It Like To Work With Elon Musk?”

Ceritanya spesifik merujuk kepada satu peristiwa yang berlaku pada 2 Ogos 2008. Pada waktu itu projek Falcon 1 gagal di tahap dua ketika ia dilancarkan.

Berikut adalah intipati kenyataan Elon apabila beliau ditanya tentang kegagalan pelancaran roket tersebut:

Kepimpinan Elon telah membuatkan ramai orang sanggup bekerja bersungguh-sungguh dan bersusah-payah untuk menjayakan projek. Ia sesuatu yang jarang-jarang dapat dilihat.

Walaupun telah mengalami kegagalan dan kekalahan, para pekerja bangkit kembali fokus dan bergerak ke hadapan. Ia adalah satu pengalaman yang luar biasa.

Selepas peristiwa tersebut, beberapa siri keajaiban telah berlaku:

Menurut Dolly Singh, Elon seorang pemimpin yang kuat semangat walaupun menghadapi pelbagai cabaran dan kegagalan dalam menjayakan projek. Elon tidak pernah berpuashati dengan dirinya dan orang lain. Dia akan mendorong dirinya bekerja lebih keras dari masa ke masa dan begitu juga dengan orang di sekelilingnya.

Cabaran bekerja dengan Elon adalah apabila Elon seperti sebuah mesin dan pekerja tidak seperti itu. Jadi, untuk bekerja dengan Elon, seseorang itu mesti menerima ketidakselesaan tetapi ketidakselesaan itulah yang akan membantu mengembangkan diri dan hasilnya amat berbaloi yang tidak akan diperolehi di tempat lain.

Untuk tahu lebih lanjut tentang karaektor Elon Musk, anda boleh membaca 10 peraturan untuk sukses gaya Elon Musk.

LIKE dan FOLLOW Vocket di Facebook serta Instagram


Elon Musk Sedia Bantu Kanak-Kanak Terperangkap Di Dalam Gua Tham Luang

Disaat orang ramai buntu dalam mencari penyelesaian dalam membantu kanak-kanak yang terperangkap di dalam Gua Tham Luang, Elon Musk sedia membantu dalam menawarkan kepakarannya melalui syarikat The Boring Company.

Di dalam sebuah bebenang Twitter Elon Musk turut menyatakan The Boring Company berpeluang menawarkan radar berteknologi tinggi dalam misi menyelamatkan kanak-kanak yang terperangkap. Masalah melibatkan elektrik juga dapat diselesaikan melalui ciptaan Powerpacks keluaran syarikatnya. Berikut merupakan bagaimana semuanya bermula.

I suspect that the Thai govt has this under control, but I’m happy to help if there is a way to do so

Boring Co has advanced ground penetrating radar & is pretty good at digging holes. Don’t know if pump rate is limited by electric power or pumps are too smal. If so, could dropship fully charged Powerpacks and pumps.

Fitted for a kid or small adult to minimize open air. Segmented compartments to place rocks or dive weights & adjust bouyancy.

Difahamkan setakat ini bantuan daripada The Boring Company dan Space X telahpun tiba pada 7 Julai. Pasukannya telah berjaya membina sebuah kapal selam mini yang untuk memindahkan mangsa yang terperangkap.

Meskipun laluan utama gua sangat kecil, Elon Musk menyatakan pasukannya sudahpun menyiapkan tiub pemindahan oksigen daripada roket Falcon bagi membolehkan kapal selam mini melaluinya. Anda boleh ikuti perkembangan lanjut dengan mengikuti laman Twitter rasmi Elon Musk.


Elon Musk Sedia Jual Rumah Di Los Angeles Dengan Nilai RM13.35 Juta

Rumah yang dikawal sepenuhnya dengan teknologi milik Elon Musk di Los Angeles kini diumumkan untuk dijual dengan harga $4,500,000 (±RM13,353,000). Rumah yang terletak di Brentwood, California itu mula menjadi miliknya dan bekas isteri, Talulah Riley pada tahun 2014 dengan harga $3,690,00.

Rumah berkeluasan 3,000 kaki persegi dengan itu memiliki 4 bilik tidur dan 3 bilik air. Rumah berbentuk segi 3 itu merupakan salah satu rumah kecil milik Elon Musk di California.

Rumah unik tersebut dilengkapi dengan pemandangan indah menghadap laut, bandar dan canyon yang semestinya menjanjikan ketenangan buat pemiliknya. Rumah ini dilengkapi dengan sistem teknologi tinggi di dapur yang dilengkapi dengan peralatan Wolf and Sub-Zero.

Dua bilik master pula dilengkapi dengan walk in wardrobe yang luas dan pemandangan yang cantik dengan tema warna putih di keseluruhan ruangan.

Rumah ini telah disenaraikan untuk dijual di laman web jual beli hartanah Hilton & Hayland.


Elon Musk Sedia Terima Pekerja Tanpa Pendidikan Tinggi Bekerja Di Tesla

Umum tahu Elon Musk seringkali hadir dengan idea yang luar biasa dan ‘gila’ bagi sesetengah orang. Berjaya membangunkan Tesla dan Space X sekaligus berjaya membuatkan orang ramai kagum dengan keupayaan beliau.

Terbaharu, Elon Musk selaku graduan daripada University of Pennsylvania memuat naik sebuah tweet di Twitter dalam usaha mencari pekerja Tesla bagi bahagian artificial intelligence atau lebih dikenali sebagai AI dimana mereka yang berminat boleh terus berurusan dengan beliau melalui perjumpaan atau emel.

Penerangan beliau mengenai projek AI daripada Tesla berjaya menarik perhatian ramai apabila terdapat seorang netizen yang bertanyakan mengenai kelayakan pendidikan kepada beliau dimana jawapan balas daripada Elon Musk berjaya membuatkan para netizen terkejut dan teruja.

Menurut Elon Musk, beliau tidak kisah sekiranya seseorang individu tidak mempunyai sebarang kelayakan PhD atau tidak menamatkan persekolahan asalkan mempunyai kefahaman yang tinggi mengenai AI dan neural network (NN).

A PhD is definitely not required. All that matters is a deep understanding of AI & ability to implement NNs in a way that is actually useful (latter point is what’s truly hard). Don’t care if you even graduated high school.

— Elon Musk (@elonmusk) February 2, 2020

Our NN is initially in Python for rapid iteration, then converted to C++/C/raw metal driver code for speed (important!). Also, tons of C++/C engineers needed for vehicle control & entire rest of car. Educational background is irrelevant, but all must pass hardcore coding test.

— Elon Musk (@elonmusk) February 3, 2020

Selain itu beliau juga turut menekankan kepetingan penguasaan C++,C serta beberapa bahasa pengaturcaraan yang sangat diperlukan untuk membangunkan sebuah kereta pandu sendiri bagi mencapai misi Tesla.

Pendirian beliau mengenai status kelulusan pendidikan mulai diulas sejak dari 2014 lagi dimana beliau berpendapat penguasan skil lebih diutamakan berbanding memiliki ijazah. Kenyataan seperti yang disebutkan Elon Musk juga nampaknya sudah mulai diaplikasikan di beberapa syarikat besar ketika ini.

Elon Musk yang kerap tampil dengan gimik terbaru sekali lagi membuatkan orang ramai terkejut dengan aksi beliau sempena pembukaan kilang Tesla di China.

Elon Musk Tampil Dengan ‘Gimik’ Terbaru Sempena Perasmian Kilang Tesla Di China

Elon Musk Terkejut Cermin Trak Kalis Peluru Retak Semasa Pelancaran


Elon Musk Tampil Dengan ‘Gimik’ Terbaru Sempena Perasmian Kilang Tesla Di China

Di saat Amerika Syarikat dan China sedang mengalami perang dagang melibatkan beberapa jenama besar diboikot, Elon Musk memilih haluan yang berbeza dengan meneruskan projek kilang Tesla di China dan merasmikannya baru-baru ini.

Pembukaan kilang ini tidak lain dan tidak bukan lagi bagi menawarkan model kereta keluaran Tesla buat penduduk di China yang mempunyai jumlah potensi pembeli yang ramai.

Sempena pelancaran kilang ini, turut menyaksikan Elon Musk mengedarkan Tesla Model 3 kepada pembeli terawal di China sekaligus menandakan bermulanya era Tesla di negara tersebut. Beberapa pelan mengenai pembangunan model keluaran Tesla antara yang diumumkan.

Walau bagaimanapun, mengetahui Elon Musk yang sentiasa tampil dengan gimik seperti yang dilakukan pada Tesla Cybertruck, beliau pada kali ini telah memilih untuk menari dengan gaya tersendiri.

Meskipun bukanlah tarian yang hebat, Elon Musk sekali lagi berjaya membuatkan orang ramai seluruh dunia berbincang mengenainya berdasarkan tindakan yang dibuat.

Dilaporkan sebanyak 1,000 model Tesla bakal dipasang di China dan syarikat ini optimis untuk gandakan pengeluaran mereka menjelang tahun hadapan.

Lebih menarik, kehadiran Tesla di China ini memperoleh langkah kanan apabila China menawarkan rebat cukai penjualan sebanyak 10% sekaligus membuatkan Tesla Model 3 ditawarkan dengan harga yang lebih rendah iaitu 299,050 yuan (RM176,737) sebuah.

Di sebalik pembukaan kilang di China yang mempunyai jumlah potensi pembeli yang ramai, keadaan Tesla nampaknya masih belum selesa dengan kehadiran sejumlah besar kereta elektrik dari pelbagai jenama.

Bukan itu sahaja, sejak sebelum kilang Tesla dibuka di China lagi negara ini sudah mempunyai beberapa jenama dari China yang tampil sebagai model ‘klon’ kepada kereta keluaran Tesla. Berikut merupakan antara model-model yang ‘diinspirasikan’ daripada Tesla.

Agak menarik untuk menyaksikan bagaimana pembukaan kilang di China ini bakal membuatkan jenama ini berkembang lebih pesat.

Gimik yang dibuat Elon Musk ini sekaligus menandakan beliau bakal membuat sesuatu yang tidak dijangka ramai setiap kali pelancaran sekaligus membuatkan orang ramai menantikannya. Sebuah lagi gaya pemasaran yang unik dari Elon Musk.

Untuk pengetahuan, ini bukanlah kali pertama Elon Musk tampil dengan gimik yang unik. Kami kongsikan kepada beberapa tindakan Elon Musk yang telah beliau lakukan sebelum ini yang berjaya menarik perhatian orang ramai.

Dengarkan Single Rap Terbaru Elon Musk ‘RIP Harambe’

Elon Musk Mohon Maaf Selepas Menggelar ‘Pedofil’ Kepada Penyelamat Gua Tham Luang


Elon Musk Terkejut Cermin Trak Kalis Peluru Retak Semasa Pelancaran

Umum tahu Elon Musk serta syarikat automotif yang diasasnya iaitu Tesla seringkali hadir dengan inovasi terbaru dan futuristik yang berjaya membuatkan orang ramai teruja.

Pada minggu ini, Elon Musk secara rasmi telah melancarkan trak pertama daripada Tesla iaitu Tesla Cybertruck. Diinspirasikan daripada konsep cyberpunk, trak ini hadir dengan rekaan dan bentuk yang unik sekaligus berjaya menarik perhatian ramai.

Lebih mengujakan, konsep Tesla yang mengutamakan kenderaan elektrik masih lagi dikekalkan dimana Tesla Cybertruck mampu bergerak sejauh 800km untuk satu pengecasan penuh.

Kejadian yang tidak disangka ramai mulai berlaku apabila Elon Musk mengesahkan Tesla Cybertruck turut hadir dengan fungsi kalis peluru sekaligus memulakan demo untuk mengujinya.

Siapa sangka, cermin Tesla Cybertruck yang disangka tidak memberi sebarang kesan terus retak dengan banyak sebaik sahaja sebuah objek dilemparkan sekaligus membuatkan mimik muka Elon Musk sedikit berbeza.

Walau bagaimanapun, beliau dilihat masih lagi cool meneruskan majlis dalam menerangkan ciri-ciri yang tersedia pada Tesla Cybertruck. Model ini mulai ditawarkan pada harga serendah $39,900 (~RM166,466.79) dan bakal mula ditawarkan buat pengguna seawal 2021.

Sebelum ini, Tesla pernah disaman setelah teknologi pandu sendiri yang dibangunkan telah mengakibatkan kemalangan. Turut dikongsikan, inovasi anak muda yang berjaya mengubah suai kereta Myvi dengan konsep seakan ‘Tesla’.

Tesla Disaman Setelah Teknologi Pandu Sendiri Mengakibatkan Kemalangan

Lelaki Berusia 21 Tahun Ini Berjaya Mengubah Suai Kereta Myvi Dengan Konsep ‘Tesla’


3 Perkara Yang Saya Pelajari Setelah Mendalami Pengajian Sosiologi

Saya pelajar sosiologi yang sentiasa mempunyai perasaan ragu-ragu terhadap masa depan saya dalam bidang ini tetapi perasaan terpaksa dan ragu-ragu itu hilang semasa saya berada di Alun-alun Kota Bandung, Indonesia.

Di sini saya terlihat betapa ramainya manusia perlu difahami dan dibantu dan tidak saya sangka 3 perkara ini akan sentiasa terpahat di hati saya:

1. Jika ingin memahami seseorang ,anda perlu fahami masyarakat yang sentiasa bersamanya.

Di dalam sosiologi saya didoktrin bahawa individu mempelajari sesuatu daripada keluarga,kawan dan masyarakat melalui perbualan,pengaulan dan tingkah laku.

Kadang-kadang seorang kakak memarahi adiknya kerana merengek-rengek kerana kakak telah belajar melalui pemerhatiannya terhadap sikap ibubapa mereka yang sering memarahi beliau kerana sikapnya yang suka merengek.

Bukan itu sahaja, dari segi makanan juga begitu, ibubapa yang sentiasa menjaga diet anaknya dari kecil juga akan memberi kesan kepada pemakanan anak mereka di masa hadapan. Hal ini kerana anak belajar cara pemakanan ibubapa mereka melaui tindakan harian.

Mengenali seseorang bukan hanya mengenali individu itu sahaja, bergaulah bersama keluarga, kawan dan orang sekitar untuk memberi pemahanan yang menyeluruh dalam memahami individu. Jangan syok bercinta sampai lupa untuk memahami pasangan.

2. Hidup ini tiada ruang untuk melakukan semua perkara sendirian

Dalam pengenalan subjek sosiologi saya diperkenalkan dengan tokoh yang bergelar Emile Durkheim.

Beliau memperkenalkan konsep ‘Organic Solidarity’ yang menyatakan bahawa setiapa individu perlu begantung antara satu sama lain untuk kesinambungan hidup dan masyarakat ini seperti satu tubuh.

Sedar atau tidak, Bazar Ramadhan itu sendiri menyokong kosep ini, hiks. Dengan adanya bazar Ramadhan dapat membantu ibubapa yang bekerja untuk  menyediakan juadah berbuka puasa kepada anak-anak.

Malahan, ia membantu dalam memenuhi keperluan citarasa setiap individu. Konsep saling bergantung ini tidak akan pernah pudar dalam ketamadunan manusia.

Sejauh mana pun ada mengelar diri anda ‘’The Lone Wolf‘’ percayalah bahawa kita semua bergantung dan mula lah untuk mengenal manusia kerana anda tidak pernah rugi. Sekadar berkongsi makanan, menonton cerita dan borak-borak biasa sudah memadai.

Ketika saya di tahun satu dalam bidang sosiologi ini, saya didedahkan dengan 2 konsep yang boleh mengubah pandangan saya.

Terima kasih pada Robert Merton atas huraian lebar beliau terhadap konsep ‘Manifest function‘ dan ‘Latent Function.

Manifest function ini adalah perbuatan yang membawa kebaikan kepada masyarakat dan Latent Function ini pula sebaliknya.

Di dalam setiap perkara yang kita lakukan pasti membawa kebaikan kepada diri tetapi mungkin membawa keburukan kepada orang lain.

Duit raya adalah sesuatu yang dinanti oleh anak-anak buah menjelang aidilfitri tetapi sedar atau tidak mampu mempokaikan pakcik dan makcik anda.

Sosiologi ini sangat menarik jika anda membuka mata dan hati untuk mendalaminya.


Mula Bosan Dengan Kesesakan Trafik, Elon Musk Buat Syarikat Futuristik

Tatkala anda merungut dengan keadaan trafik yang dahsyat semasa pergi dan balik kerja, ada seorang lelaki yang cuba mengatasi masalah ini kerana dia juga seperti anda:

Kurang 6 bulan selepas itu, Elon Musk, pengasas Tesla dan SpaceX memuatnaik satu lagi status Twitter. Kali ini ia gambar sebuah pengorek terowong bawah tanah yang mempunyai tulisan ‘The Boring Company’.

Pasti ada yang berkata: “Dia ada duit, semua boleh jadi.” Namun begitu, berapa ramaikah orang yang mempunyai banyak wang cuba merealitikan idea yang dikatakan impossible?

Itulah Elon Musk, seorang visionary yang telah membina kereta elektrik dan melancarkan roket di angkasa lepas mahu membuat satu idea gila iaitu jaringan lebuhraya di bawah tanah dengan kelajuan mencecah 200 km/j.Gambar: The Boring Company

Ia akan direalitikan melalui sebuah syarikat baru bernama The Boring Company yang hanya menggunakan mesin pengorek terowong terpakai dan staf syarikat terdiri daripada interns dan pekerja separuh masa sahaja. Manakala, Musk hanya akan meluangkan 2%-3% masanya untuk projek ini.

Sebuah video konsep turut dimuatnaik di laman sesawang rasmi syarikat bagi menjelaskan lagi apakah itu ‘lorong’ impian Musk.

Pastinya kos untuk merealisasikan ini begitu tinggi dan ia mengambil masa yang lama. Buat pengetahuan anda, lorong keretapi bawah tanah yang paling panjang di dunia baru siap setelah 17 tahun mengusahakannya. Anda boleh cuba ia di Switzerland.

Kenapa Musk mahu lakukan projek sebegini? Bukan kerana bisnes semata-mata, ini jawapan Musk sewaktu dia di TED Talks baru-baru ini:

Bagaimana dengan anda pula? Tidak usah letak modal sebagai penghalang buat permulaan ini. Bayangkan apakah yang anda mahu lakukan agar masa depan lebih mudah dan menggembirakan anda.


Elon Musk Tiba Di Thailand Dalam Misi Bantu Kanak-Kanak Di Gua Tham Luang

Elon Musk mengotakan janjinya untuk menyertai misi menyelamatkan sekumpulan kanak-kanak yang terperangkap di gua Tham Luang apabila beliau memuat naik gambar terkini beliau dan pasukannya di lokasi kejadian semalam.

Just returned from Cave 3. Mini-sub is ready if needed. It is made of rocket parts & named Wild Boar after kids’ soccer team. Leaving here in case it may be useful in the future. Thailand is so beautiful. pic.twitter.com/EHNh8ydaTT

Beliau dan pasukannya menawarkan bantuan dengan ciptaan kapal selam mini yang boleh digunakan untuk menyelamatkan mangsa yang terperangkap. Beliau semalam turut memuat naik video dalam gua ke-3 di laman Instagram dan mendapat lebih sejuta tontonan daripada pengikutnya.

A post shared by  Elon Musk (@elonmusk) on Jul 9, 2018 at 2:43pm PDT

Sebelum misi menyelamat bermula, Musk sudah pun dalam proses membina ‘escape pod’ diperbuat daripada tube oksigen untuk roket SpaceX Falcon yang juga boleh digunakan sebagai kapal selam. Tiub berkenaan cukup ringan untuk dibawa oleh dua orang penyelam dan cukup kecil untuk melalui ruang yang kecil.

Walaupun pod berkenaan sudah sampai ke Thailand, ianya mungkin tidak digunakan untuk misi ini. Musk turut menambah jika ianya tidak digunakan untuk misi ini, mungkin di situasi menyelamat di akan datang.

Pod berkenaan yang dinamakan ‘Wild Boar’ berdasarkan nama kumpulan bola sepak ini akan ditinggalkan oleh Musk untuk digunakan oleh penyelamat di Thailand di masa akan datang. Hebat, Elon Musk.


Elon Musk Tunjukkan Cara-Cara Menggunakan ‘Flamethrower’ Keluaran Syarikatnya

Sebelum ini The Boring Company, selaku syarikut dibawah kendalian Elon Musk yang mengerjakan kerja bawah tanah telah mengeluarkan sebuah topi. Dengan corak simple bertulis ‘The Boring Company’ topi ini laris dijual melebihi 30,000 unit.

Berikutan sambutan yang hangat, Elon Musk pada disember lalu telah mengatakan syarikat mereka bakal menawarkan flamethrower kepada pengguna. Sebulan berlalu, segalanya menjadi kenyataan apabila pengguna berpeluang mendapatkan flamethrower keluaran Boring Company secara atas talian.

Buat anda yang khuatir dengan keselamatan flamethrower yang dikeluarkan The Boring Company sepertimana YouTuber MKBHD, Elon Musk ternyata sudah mempunyai jawapan untuk permasalahan ini.

Sebelum itu, jom kita tonton terlebih dahulu ‘Tony Stark’ dunia sebenar membuat demonstrasi penggunaan flamethrower daripada Boring Company dengan cara yang paling epik.

Don’t do this. Also, I want to be clear that a flamethrower is a super terrible idea. Definitely don’t buy one. Unless you like fun.

A post shared by  Elon Musk (@elonmusk) on Jan 27, 2018 at 5:29pm PST

A post shared by  Elon Musk (@elonmusk) on Jan 27, 2018 at 4:53pm PST

Flamethrower ini akan dijual pada harga $600 (~RM2330) dan jika ianya sudah ada di laman rasmi Boring Company, pistol api ini pastinya akan dihasilkan di masa akan datang. Kalau anda beli flamethrower ini, boleh guna untuk bakar apa sahaja dengan penuh swag.


Hanya Dalam 24 Jam, Ini 5 Perubahan Pada Twitter Selepas Elon Musk Ambil Alih

Elon Musk pada minggu ini melakar sejarah apabila berjaya mengambil alih platform Twitter dengan nilai $44 bilion (~RM208 bilion). Pengambilalihan antara platform media sosial popular dunia oleh manusia terkaya dunia ini sekaligus telah membuat orang ramai tertumpu dengan langkah yang bakal dilakukan beliau.

Berjaya membangunkan syarikat Tesla dan SpaceX serta memperkenalkan pelbagai inovasi dalam dunia automotif serta aeroangkasa, individu yang digelar ‘Tony Stark dunia sebenar’ ini nampaknya tidak memerlukan tempoh yang panjang untuk menyesuaikan diri dengan dunia korporat Twitter.

Elon Musk mengumumkan pengambilalihan beliau dengan sebuah tweet jenaka ringan ‘let that sink in!’ beserta sebuah video yang melihatkan beliau membawa sinki memasuki pejabat rasmi Twitter.

Entering Twitter HQ – let that sink in! pic.twitter.com/D68z4K2wq7

— Elon Musk (@elonmusk) October 26, 2022

Dalam pada itu, ramai yang tidak menyangka beliau berjaya melakukan beberapa perubahan drastik pada platform Twitter hanya dalam tempoh 24 jam mengambil alih. Berikut merupakan antara yang perubahan yang berlaku pada Twitter dengan impak Elon Musk.

Elon Musk also fired several executives at Twitter including CEO Parag Agrawal, CFO Ned Segal, legal head, Vijaya Gadde, and general counsel, Sean Edgett. pic.twitter.com/vLuzXbNF1p

— SAY CHEESE! 👄🧀 (@SaycheeseDGTL) October 28, 2022

Sering kali apabila seseorang individu menyertai atau mengambil alih sesebuah syarikat, mereka akan mengambil sedikit masa sebelum bertindak untuk membuat keputusan.

Dalam pada itu, lain ceritanya dengan Elon Musk yang bertindak memecat CEO dan CFO Twitter sejurus selepas beliau mengambil alih platform tersebut. Mengulas mengenai tugasan CEO Twitter, difahamkan Elon Musk bakal mengambil alih tugasan tersebut buat sementara waktu.

Untuk pengetahuan, CEO Twitter, Parag Agrawal telah meraih $42 juta (~RM198.34 juta) gara-gara dipecat daripada posisi beliau oleh Elon Musk.

JUST IN: #Binance is forming a team to brainstorm strategies on how blockchain & crypto can be beneficial to Twitter.

— Watcher.Guru (@WatcherGuru) October 28, 2022

Elon Musk selaku individu yang positif tentang perkembangan kriptowang pada tahun lalu telah membeli Bitcoin pada jumlah yang besar buat syarikat Tesla yang sekaligus melihatkan harga Bitcoin melonjak sebelum jatuh semula. Selain itu, beliau juga sebelum ini aktif ‘mempromosikan’ Dogecoin.

Kehadiran Elon Musk sebagai pemilik Twitter telah membuatkan platform kriptowang popular iaitu Binance dilaporkan sedang membentuk sebuah pasukan dalam membantu meningkatkan penggunaan kriptowang bagi platform Twitter.

JUST IN: Elon Musk plans to reverse lifetime suspensions on Twitter users, Bloomberg reports.

Jika sebelum ini Donald Trump lantang menggunakan platform Twitter dalam berkongsi idea-idea dan buah fikiran dikenakan sekatan seumur hidup, situasi yang sama mungkin tidak lagi berulang selepas ini.

Dilaporkan Elon Musk bercadang untuk memansuhkan sekatan seumur hidup pada platform tersebut seiring dengan hasrat beliau yang mahu jadikan Twitter sebagai platform untuk pengguna bebas bersuara dan meluahkan pendapat.

Hasrat Elon Musk ini telah disokong penuh oleh mantan presiden Amerika Syarikat, Donald Trump yang berpendapat Twitter kini dikemudi oleh individu yang tepat.

JUST IN: Elon Musk has started removing Twitter shadowbans and search bans. pic.twitter.com/c4LiBX1ByD

Tiada lagi sekatan carian sekaligus membuatkan platform Twitter dilihat lebih bebas dan mesra pengguna. Orang ramai berpeluang membuat carian tanpa disekat.

Selain itu, seorang pengguna melaporkan meluahkan masalah dikenakan shadowban telah mendapat perhatian Elon Musk yang sedia mengkaji isu yang berlaku sekaligus membuatkan individu ini meraih 30,000 follower dalam tempoh yang singkat.

Mengemudi beberapa syarikat ternama sekaligus memberi kelebihan buat Elon Musk untuk mendapat kepakaran pekerja daripada syarikat kendaliannya. Menerusi perkongsian Twitter @TechEmails, dapat dilihat Elon Musk seolah lebih berminat untuk berbincang mengenai sesebuah produk bersama jurutera berbanding berbincang mengenai pengurusan.

Gagal mencapai kata sepakat menerusi perbincangan antara dua individu ini yang dikaitkan punca Parag Agrawal dipecat daripada menjadi CEO Twitter sejurus selepas Elon Musk mengambil alih platform tersebut.

April 7, 2022 pic.twitter.com/24Nz3aRmR8

— Internal Tech Emails (@TechEmails) October 28, 2022

Melihat kepada keputusan drastik yang dilakukan manusia terkaya dunia ini, pastinya ramai yang tertanya-tanya apakah perubahan lain yang bakal diperkenal atau diubah oleh Elon Musk.

Beliau menerusi perkongsian beliau sejurus selepas mengambil alih Twitter turut memberi jaminan mahu jadikan Twitter sebagai platform untuk pengguna bebas bersuara serta menolak dakwaan membeli Twitter bagi tujuan pengiklanan atau keuntungan semata-mata.


Elon Musk Umum Satelit Doge-1 Bakal ‘To The Moon’ Seawal Tahun Hadapan

Sekiranya anda mengikuti perkembangan dunia matawang kripto, pastinya anda cukup tahu dengan Dogecoin. Bermula sebagai shitcoin, siapa sangka Dogecoin sudah berjaya mengumpul lebih $60 bilion sekaligus menjadi lima matawang kripto dengan jumlah market tertinggi dunia.

Terbaharu, selepas penampilan Elon Musk di Saturday Night Live yang menyebut tentang Dogecoin, beliau menerusi Twitter beliau memaklumkan bakal melancarkan satelit Doge-1 ke bulan sekaligus menjadikan kripto pertama dan meme pertama ke angkasa. Pengumuman yang dibuat nyata meningkatkan harga Dogecoin buat sementara waktu.

SpaceX launching satellite Doge-1 to the moon next year

– Mission paid for in Doge– 1st crypto in space– 1st meme in space

Menariknya, matawang Dogecoin bakal digunakan untuk menjayakan misi ini. Penerimaan Dogecoin ini secara tidak langsung memberi bayangan buat orang ramai mengenai penggunaan matawang ini.

Setakat artikel ditulis, harga Dogecoin didagangkan dengan harga serendah $0.47 sahaja di mana terdapat spekulasi memaklumkan para pelabur sudah mulai beralih kepada sebuah lagi matawang berasaskan meme iaitu Shiba Inu.

Sebelum ini, Bill Gates pernah melabelkan Bitcoin sebagai matawang yang bahaya dan mahu matawang ini diharamkan.

Bill Gates Dakwa Bitcoin Bahaya, Minta Ia Diharamkan

Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin


Dakwa Perbuatan ‘Khianat’, Elrah Tawar Ganjaran RM100,000 Cari Pelaku Bakar Gudang

Saat yang sukar buat jenama baju Melayu popular negara, Elrah apabila dilaporkan gudang mereka yang menyimpan stok Baju Melayu untuk dijual sempena dengan musim Hari Raya yang bakal tiba terbakar buat kali kedua dalam tempoh seminggu.

Difahamkan insiden kebakaran ini berlaku di gudang mereka yang terletak di Jalan Kepong, Batu 6 1/2 yang menyaksikan para bomba bertungkus-lumus memadam api yang menyala.

Menerusi rakaman CCTV yang dikongsikan, terdapat beberapa individu yang menceroboh gudang mereka sebelum menyalakan api yang mencetuskan kebakaran. Malah, pihak pekerja Elrah juga pada awalnya turut mengesyaki kehadiran pelaku ini.

Situasi yang memberi tamparan hebat buat syarikat ini sekaligus membuatkan Elrah menerusi perkongsian Sass Syed selaku rakan kongsi kepada El Azman untuk menawarkan ganjaran RM100,000 kepada mana-mana individu yang menemui pelaku.

“Disini ada beribu harapan Agent untuk buat duit. Saya tidak boleh bagi mereka untuk menghancurkan harapan agent2 saya. Tolong bantu saya share dan jumpa perlaku yang berhasad dengki ini” ulas Sass Syed menerusi perkongsian di Instagram.

Untuk pengetahuan, setakat tahun ini, dua syarikat tekstil popular negara telah diuji dengan kebakaran gudang iaitu Elrah dan Jakel.


Peminat Elsa Kenit Marah Dengan Comel Apabila Ibunya Tergelak

Anak perempuan Irish ini, dengan baju Princess Elsa cuba menyanyikan lagu Frozen. Usaha yang penuh keyakinan disertakan dengan sebutan yang pelat hanya membuatkan ibunya tergelak. Semakin anak kecil marah, keadaan menjadi semakin kelakar dan ibunya semakin sakan bergelak ketawa. Kemuncaknya ialah apabila anak kecil ini cuba marah dengan ucapan seperti orang tua.

BACA: Pencuri Gula-Gula Comel Ini Rancang Strategi Menghapuskan Bukti “Jenayahnya”

BACA Lagi: Budak Perempuan Karate Comel Ini Buat Juri Britain’s Got Talent Tergamam

LIKE dan FOLLOW Vocket di Facebook serta Instagram


Mengapa Kehadiran Vaksin COVID-19 Buatkan Harga Emas Jatuh Mendadak

Sekiranya anda masih ingat sekitar Ogos lalu, harga emas berjaya mencatat harga tertinggi dalam sejarah dunia. Peningkatan harga emas 916 atau 999 ini secara tidak langsung turut membuatkan kedai emas dipenuhi orang ramai.

Secara logiknya, sewaktu emas mencapai harga yang tinggi, para pelabur akan menjualnya bagi memperoleh keuntungan. Begitu juga dengan mereka yang terdesak memerlukan wang dengan memilih untuk menjual emas perhiasan mereka bagi mendapatkan wang.

Ironinya, perkara sebaliknya berlaku di mana orang ramai lebih berminat untuk membeli emas pada harga yang tinggi. Mengapa perkara ini berlaku?

Umum tahu harga emas pada masa kini jauh lebih tinggi berbanding tahun atau dekad sebelum ini. Perkara ini membuatkan sejumlah besar orang ramai mendapatkan emas sebagai alat cagaran sekiranya memerlukan wang pada masa akan datang.

Dalam pada itu, faktor spekulasi harga yang dijangka akan terus meningkat antara yang menjadi punca utama orang ramai berebut-rebut dan tidak mahu melepaskan peluang mendapatkannya.

Tidak kurang juga ‘pelabur’ dan ‘penganalisa’ yang menakutkan orang ramai dengan harga emas pada masa akan datang sekaligus memberi harapan harga emas akan terus meningkat berbanding harga tertinggi pada ketika itu.

Namun perkara sebaliknya berlaku apabila harga emas dilihat semakin jatuh bermula akhir Ogos. Malah, harga emas pada hari ini mencatatkan harga terendah sepanjang empat bulan terakhir sekaligus membuatkan kedai emas sekali lagi dibanjiri orang ramai.

Menerusi laporan daripada Livemint, antara faktor utama kejatuhan harga emas secara mendadak adalah berikutan penemuan vaksin COVID-19. Kehadiran vaksin Pfizer dengan peratusan keberkesanan setinggi 90% memberi keyakinan buat orang ramai untuk kembali hidup seperti sebelum ini.

Dalam erti kata lain, sektor ekonomi mampu diperluaskan melibatkan industri pelacongan, dagangan dan sebagainya. Orang ramai juga dijangka bebas untuk bergerak ke negara luar serta mengurangkan risiko dijangkiti wabak COVID-19.

Setakat ini, kehadiran vaksin COVID-19 masih lagi di peringkat awal namun kehadirannya sudah cukup memberi keyakinan buat orang ramai serta para penganalisa yang menjangkakan ekonomi akan kembali pulih menjelang 2022. Bank dunia pula mensasarkan selama lima tahun untuk ekonomi dapat kembali rancak seperti sebelum ini berikutan serangan wabak COVID-19.

Oleh yang demikian, adalah lebik untuk ramai mengenal pasti tujuan membeli emas sama ada untuk perhiasan mahupun pelaburan agar tidak kecewa di kemudian hari berikutan pembelian harga emas untuk pelaburan pada harga yang mahal.

Ketahui lebih lanjut vaksin percuma yang bakal ditawarkan buat 6.4 juta rakyat Malaysia seawal tahun hadapan dengan klik pautan di bawah.

Vaksin Percuma Untuk 6.4 Juta Rakyat Malaysia, Apa Yang Anda Perlu Tahu

Bill Gates Yakin Hampir Kesemua Vaksin Yang Dihasilkan Selamat Digunakan


Ini Sebabnya Ember Mugs Mampu Dijual Di Starbucks Dengan Harga $150 USD

Bermula dengan projek sekadar untuk mengutip dana di Indiegogo, kini Ember berdiri megah apabila produk keluarannya mula dijual di Starbucks. Hadir dengan sebuah idea yang hebat untuk menyediakan sebuah thermos yang membolehkan suhu terus dikekalkan menggunakan bateri antara kekuatan Ember Mugs.

Namun, apakah yang membezakan Ember Mugs dengan beberapa thermos lain yang dijual di pasaran? Jawapannya terletak pada cara penyampaian Ember Mugs itu sendiri. CEO Ember mengesahkan Ember Mugs mampu mengekalkan suhu 130° Fahrenheit secara sekata selama beberapa jam.

Bagi membuatkan Ember Mug tampil lebih futuristik, penggunaan aplikasi smartphone telah disediakan bagi membolehkan pengguna memanaskan air apabila diperlukan. Cool!

Dalam pada itu, usaha Ember untuk memasuki pasaran Starbucks bukanlah jalan yang mudah.

Memandangkan Ember merupakan ‘budak baru’ di dalam industri, hajat untuk menembus masuk ke syarikat ‘budak besar’ atau syarikat yang lebih dikenali seperti Starbucks bukanlah sesuatu yang mudah. Beberapa ujian telah dilakukan untuk memastikan rasa kopi kekal sama pada suhu berbeza.

Dengan bantuan beberapa orang pelabur serta USP dan kualiti produk yang dihasilkan akhirnya Ember Mug berjaya menembus masuk di dalam market penjualan Stabucks.

Kini, Ember Mugs boleh didapati di laman web Starbucks dan telah dijual sebanyak 4,000 unit. Hebat bukan? Bermula dengan sebuah idea kini Ember Mug telah berjaya dipasarkan melalui bantuan para pelabur. Siapa kata idea mahal tidak boleh dijual jika diusahakan bersungguh-sungguh.

Ember kini di dalam proses untuk mendapatkan beberapa selebriti utama seperti Demi Lovato, Joe Jonas, DJ Kascade dan ramai lagi bagi meningkatkan pengeluaran dan marketing ‘premium mug’ ini.

Selain itu, Ember juga sedang mengusahakan untuk menyediakan sebuah mug dimana mampu disejukkan dan dipanaskan mengikut suhu yang dihendaki pengguna menggunakan smartphone. Pastinya harganya akan dijual dengan lebih mahal daripada mug $150 USD yang dijual sekarang.


Eminem Kini Usahawan Spaghetti, Buka Restoran Inspirasi Dari Lagu ‘Lose Yourself’

Lagu nyanyian Eminem bertajuk ‘Lose Yourself’ dari filem Mile 8 telah mengilhamkan ramai pendengar dengan lirik yang unik serta memberi motivasi. Kini, lagu dari filem yang diterbitkan pada 2002 itu menjadi inspirasi kepada terbinanya restoran pasta ini, berkat daripada ungkapan lirik ini; “His palms are sweaty, knees weak, arms are heavy / There’s vomit on his sweater already, mom’s spaghetti.”

Sebuah restoran baharu di buka bernama Mom’s Spaghetti di kampung halaman Eminem di Detroit pada Rabu lalu. Restoran itu dibina hasil kerjasama Eminem dan kumpulan restoran tempatan dan ia bermula sebagai kedai pop-up pada tahun 2017.

Mom’s Spaghetti sebelum ini telah tampil di beberapa festival muzik yang dihadiri oleh Eminem. Restoran terbabit juga bertanggungjawab dalam mengedarkan makanan percuma kepada kumpulan barisan hadapan yang bertarung menentang COVID-19 di Detroit, lapor berita antarabangsa.

Moms spaghetti it’s alllllll ready Detroit! Come thru Wednesday 🍝 info on the site – https://t.co/b49UQxAhnx pic.twitter.com/PsXgPqNXY2

— Marshall Mathers (@Eminem) September 28, 2021

Paul Rosenberg, pengurus Eminem, dalam satu kenyataan mengatakan bahawa sambutan dari peminat “sangat positif,” sambil menambah bahawa konsep kedai pop-up yang dilakukan sebelum ini oleh pasukan Eminem berjaya menarik perhatian peminat.

Menu restoran Mom’s Spaghetti ringkas, mereka menawarkan spaghetti dengan bebola daging atau dengan ‘bebola arnab’ vegan dan sandwic sghetti, semuanya berharga di bawah $ 15.

The Detroit Free Press melaporkan bahawa banyak peminat berkampung sepanjang hari di hadapan restoran terbabit untuk merasa menu istimewa restoran terbabit. Eminem juga membuat penampilan khas sambil menyajikan 10 peminat pertama dengan makanan dan juga swafoto.

Pertelingkahan ‘diss track’ terbaru antara Machine Gun akelly dan Eminem. Untuk membaca, klik pautan di bawah.

Pertelingkahan ‘Diss Track’ Terbaru Antara Machine Gun Kelly Dan Eminem

Anda Akan Dapat ‘Bata’ Jika Beli Set Edisi Khas Album Eminem Ini

‘KILLSHOT’ Lagu Balas Eminem Khas Buat Machine Gun Kelly


3 Pesanan Buat Orang Muda Tentang Kerja Dan Mentaliti

3 pesanan kepada orang muda dan 5 mentaliti yang mahu diketengahkan tentang kerja.

Jangan cari kerja yang anda suka, tetapi cari kerja yang akan membantu anda tambah ilmu.

Jangan cari kerja yang mudah dibuat, tetapi cari kerja yang mencabar anda untuk berubah menjadi lebih baik.

Jangan cari kerja ikut kelulusan akademik anda, tetapi cari kerja yang akan membuka peluang yang lebih besar untuk anda mencapai cita-cita.

Jangan cari kerja untuk menunjuk-nunjuk kepada rakan dan pensyarah anda, tetapi carilah kerja yang boleh membantu anda cari makan sendiri akan datang. Meskipun sekadar seorang pomen biasa.

Jangan cari kerja yang dirasakan selamat dan selesa sehingga tua, tetapi cari kerja yang boleh bantu anda cari makan dengan ilmu yang dipelajari di tempat kerja itu.

Jangan cari kerja kerana gaji, tetapi cari kerja kerana ilmu dan peningkatan diri. Ini kerana gaji akan habis, tetapi ilmu dan pembangunan diri akan kekal dalam diri anda.

Ini bermakna jangan cari kerja untuk cari makan semata, tetapi cari kerja untuk masa depan anda.

Jangan cari kerja kerana dekat dengan rumah, tetapi cari kerja yang boleh menghubungkan anda kepada orang-orang yang hebat, orang berjaya dan networking yang baik.

Jangan cari kerja yang senang dibuat dan kurang tugasan, nanti anda menjadi malas, selesa dan sukar untuk meningkatkan potensi diri. Cabar diri anda.

Jangan cari kerja dengan harapan buat lebih dibayar lebih, tetapi cari kerja yang anda boleh berikan komitmen sehingga syarikat tempat anda bekerja itu berkembang pesat.

Dari situ anda berpeluang belajar ilmu yang super berguna untuk bisnes anda sendiri di kemudian hari.

Supaya jika anda dibuang kerja, anda tidak takut mencari kerja lain kerana dengan kemahiran yang ada, anda boleh berniaga sendiri.

Supaya anda tidak sentiasa berada pada tahap yang sama. Setiap kali potensi diri anda meningkat, ada peluang lain yang lebih besar terbuka untuk anda.

Supaya anda dapat menambah ilmu, anda akan dipandang berbeza oleh majikan jika mempunyai banyak ilmu kemahiran. Jawatan yang tinggi akan diberikan kepada mereka yang punyai banyak ilmu dan mahir dalam membuat keputusan.

Supaya anda faham bahawa kerja pertama, kedua, ketiga dan seterusnya mungkin bukanlah kerja terakhir untuk anda sehingga pencen. Ada lagi peluang kerja yang lebih baik di tempat lain.

Belajar di tempat kerja pertama, kedua dan ketiga. Kemudian minta kerja keempat menggunakan semua kemahiran dan pengalaman kerja yang lepas. Ia menjadi nilai tambah dalam kerjaya anda.

Supaya anda berpeluang dipilih oleh majikan sebagai pekerja harapan untuk mengambil alih syarikat. Atau mungkin bos berkenan untuk tubuhkan sebuah anak syarikat lain khas untuk anda uruskan dan memiliki saham dalam syarikat tersebut.

Ramai towkey kedai servis kereta asalnya adalah seorang kuli sahaja ketika 10 tahun lepas. Tetapi kerana bakat, kesungguhan dan akhlak yang baik ketika bekerja, bos mereka buka cawangan lain dengan menjadikan kuli-kuli mereka itu sebagai rakan niaga dan towkey kedai baru tersebut.


Ini Yang Dapat Anda Rasakan Saat Menaiki Emirates ‘First Class Private Suites’

Menyebut tentang kapal terbang kelas pertama sudah pastinya layanan yang ditawarkan adalah sangat istimewa. Namun bagaimana pula buat pelanggan yang mahukan sesuatu yang berbeza atau dalam erti kata lain pengalaman yang berbeza?

Emirates berjaya menemui jawapannya melalui kapal terbaru Emirates Boeing 777 yang menawarkan ‘First Class Private Suites’. Dua pesawat Boeing 777 terbaru daripada Emirates ini bakal mula berlepas pada 1 Disember 2017 dari Dubai ke Geneva dan Brussels. Sebelum itu, jom tonton video ini terlebih dahulu untuk melihat pembaharuan yang dibawa Emirates khusus buat para penumpang.


Emirates Mahu Ambil Juruterbang Malaysia Airlines

Emirates membuka pintunya kepada juruterbang Malaysia Airlines Bhd yang berminat menyertai syarikat penerbangan yang berpusat di Dubai itu.

Naib Presiden Kanan Bahagian Emirates Adnan Kazim berkata rancangan Emirates mengambil juruterbang dari syarikat penerbangan lain sudah pun berjalan.

“Memang ada rancangan untuk mengambil juruterbang baharu, termasuk dari Malaysia Airlines, namun belum ada maklumat mengenai bilangan juruterbang Malaysia Airlines atau bila pengambilan akan dibuat,” katanya pada taklimat media.

Pada Disember lepas, Malaysia Airlines dan Emirates menandatangani perjanjian perkongsian kod, yang merupakan sebahagian daripada program rasionalisasi laluan syarikat penerbangan Malaysia.

Program rasionalisasi itu menyaksikan Malaysia Airlines menamatkan beberapa laluan termasuk ke Frankfurt, Istanbul dan Brisbane. Destinasi terbaharu penamatan perkhidmatan harian ialah ke Paris dan Amsterdam, yang dijadualkan berakhir pada 1 Februari.

Malaysia Airlines akan menggantung laluan Kuala Lumpur-Dubai pada 15 Februari dan mengatur semula penumpang menggunakan perkongsian kod penerbangan dengan Emirates.

Malaysia Airlines sebelum ini melaporkan bahawa proses rasionalisasi rangkaiannya akan memberi impak kepada juruterbang, namun mereka sudah diberikan pilihan yang tidak termasuk pemberhentian kerja.

Juruterbang ini dilaporkan akan mempunyai pilihan kerjaya, termasuk dipinjamkan kepada syarikat penerbangan lain di Asia atau Timur Tengah, cuti panjang tanpa gaji secara sukarela untuk meneruskan kerjaya lain atau kekal dalam Malaysia Airlines dan menunggu kekosongan jangka panjang dengan syarikat penerbangan lain.


Emirates Memperlihatkan Suite Mewah Kelas Pertama Yang Diinspirasikan Daripada Mercedes Benz

Emirates memperkenalkan rekaan mewah suite kelas pertama untuk Boeing 777 baru mereka yang diilhamkan daripada Mercedes Benz. Dengan keluasan 40 kaki persegi, bilik-bilik peribadi dilengkapi dengan kerusi anti graviti (inspirasi daripada NASA), tingkap maya dan noise cancelling Fon kepala E1 yang dibuat khas secara eksklusif oleh Bowes And Wikins untuk Emirates.

Selain itu, ia turut dilengkapi dengan teropong safari, sistem hiburan yang mempunyai 2,500 saluran dan alat kawalan tanpa wayar, HD LCD TV yang dikatakan TV touchscreen terbesar di dunia dalam mana mana pesawat. Penumpang juga boleh mengawal suasana dan suhu suite tersebut secara manual mengikut mood masing masing.

Terdapat enam suite dalam Boeing 777 yang turut dilengkapi dengan pintu, langsir, tingkap servis untuk anda meminta snek. Jika penumpang malu suara mereka didengari orang lain mereka boleh juga menggunakan fungsi panggilan video yang disediakan untuk memanggil servis perkhidmatan bilik. Pelanggan yang mengambil kelas bisnes juga akan menerima perkhidmatan pemandu peribadi yang menggunakan kereta Mercedes Benz S Class.

Tonton video di atas untuk melihat dengan lebih dekat suite yang digelar sebagai hotel atas langit oleh Emirates ini.


Empat Bantuan Prihatin Nasional Secara ‘One-Off’ Yang Anda Perlu Tahu

Perdana Menteri Tan Sri Muhyiddin Yassin baru sahaja mengumumkan Pakej Rangsangan Ekonomi berjumlah RM250 bilion yang akan memberi manfaat kepada semua golongan rakyat di negara ini.

Paling mencuri tumpuan sudah pastinya pengumuman Bantuan Prihatin Nasional secara one-off kepada empat golongan termasuk mereka yang memegang status M40.

Kaedah pembayaran secara one off merujuk kepada peruntukan kewangan yang hanya diberikan sekali sahaja bagi sesuatu tujuan. Ia tidak berkala seperti bulanan, tahunan atau dwi tahunan.

Ini bermaksud bantuan tunai yang diumumkan tadi hanya akan diterima sekali sahaja untuk setiap penerima.

“Saya faham bahawa dalam keadaan bencana seperti yang kita sedang hadapi ini, sebahagian besar daripada saudara-saudari terjejas dari segi sumber pendapatan.

“Untuk meringankan beban anda, kerajaan akan menyediakan Bantuan Prihatin Nasional, iaitu pemberian tunai secara one-off dengan peruntukan hampir RM10 bilion, dan buat pertama kalinya akan disalurkan juga kepada kumpulan M40,” katanya dalam pengumuman sebentar tadi.

Jika anda terlepas untuk mendengar pengumuman secara langsung oleh perdana menteri, berikut adalah empat pecahan pembayaran Bantuan Prihatin Nasional yang akan diterima.

Pertama, Bantuan Prihatin Nasional sebanyak RM1,600 kepada hampir 4 juta isi rumah berpendapatan bulanan RM4,000 dan kebawah.

Kedua, Bantuan Prihatin Nasional sebanyak RM1000 kepada hampir 1.1 juta isi rumah yang berpendapatan lebih RM4,000 hingga RM8,000 sebulan.

Ketiga, Bantuan Prihatin Nasional sebanyak RM800 kepada 3 juta individu bujang berusia 21 tahun ke atas dan berpendapatan bulanan RM2,000 dan kebawah.

Keempat, Bantuan Prihatin Nasional sebanyak RM500 kepada individu bujang berusia 21 tahun ke atas berpendapatan RM2,001 hingga RM4,000 sebulan.

Selain daripada Bantuan Prihatin Nasional yang berjumlah 10 bilion ini, PM turut mengumumkan pelbagai inisiatif lain yang turut melibatkan badan kerajaan dan perusahaan perniagaan.

Anda boleh mengikuti Twitter rasmi PM Tan Sri Muhyiddin Yassin di sini untuk membaca dengan lebih lanjut peruntukan yang telah diumumkan.

Pakej Rangsangan Ekonomi Prihatin Rakyat atau PRIHATIN berjumlah RM250 bilion yang akan memberi manfaat kepada semua. #prihatinrakyat

— Muhyiddin Yassin (@MuhyiddinYassin) March 27, 2020

Perkembangan lanjut mengenai pengumuman Pakej Rangsangan Ekonomi akan dikemaskini di laman kami dari semasa ke semasa.


Empat Individu Direman Kes Rasuah Projek Pembinaan, Naik Taraf Jalan Bernilai RM114 Juta

Empat individu ditahan reman enam hari bagi membantu siasatan kes rasuah membabitkan projek pembinaan dan menaik taraf jalan bernilai RM114 juta, lapor Astro Awani.

Perintah reman sehingga Isnin depan itu dikeluarkan Majistret Irza Zulaikha Rohanuddin di Mahkamah Majistret Putrajaya, di sini, pada Rabu.

Mereka yang ditahan ialah seorang pengarah urusan, pengurus besar dan dua pengarah syarikat daripada syarikat sama.

Menurut sumber, kesemua suspek yang berusia lingkungan 38 hingga 65 tahun itu ditahan di ibu pejabat Suruhanjaya Pencegahan Rasuah Malaysia (SPRM) Putrajaya, pada petang Selasa selepas memberi keterangan.

Katanya, berdasarkan siasatan awal, pengarah urusan yang berusia 65 tahun itu bertindak sebagai orang tengah dengan meminta dan menerima rasuah daripada dua pengarah syarikat tersebut dengan dibantu oleh pengurus besar.

“Orang tengah terlibat dipercayai telah meminta sebanyak tiga sehingga lima peratus daripada jumlah projek sebagai balasan membantu syarikat tersebut mendapatkan projek-projek di bawah program khas kerajaan tersebut.

“Projek tersebut merupakan projek membina dan menaik taraf jalan di selatan tanah air,” katanya.

Sementara itu, Pengarah Kanan Bahagian Operasi Khas, Datuk Tan Kang Sai ketika dihubungi mengesahkan penahanan.

Kes itu katanya disiasat mengikut Seksyen 16(a) (A) Akta SPRM 2009.

Seksyen itu membawa hukuman penjara maksimum 20 tahun dan denda tidak kurang daripada lima kali ganda jumlah atau RM10,000 mengikut mana-mana lebih tinggi, jika sabit kesalahan.


Empat Individu Disaman RM70,000 Jual Android Box Haram

Berniat untuk menawarkan saluran untuk ‘menjimatkan’ wang orang ramai akhirnya menjadi tragedi kepada empat individu ini setelah disaman sebanyak RM70,000 berikutan penjualan Android TV box dan AV Sender yang tidak sah.

Berdasarkan laporan, Chen Kar Send yang merupakan pemilik Media Home Enterprise didenda RM40,000 setelah disabit kesalahan menyimpan 146 Android TV box bagi tujuan penjualan manakala pemilik MSB Technology Sdn Bhd turut menerima nasib yang sama.

Ketua Bahagian Penguatkuasaan Suruhanjaya Komunikasi dan Multimedia Malaysia (MCMC), Datuk Mohd Shafie Harun berkata pihak mereka akan terus membanteras individu-individu lain yang menjalankan perniagaan yang sama disamping mengajar pengguna untuk menggunakan saluran tontonan yang betul.

Selain itu, para pengguna dinasihatkan untuk sentiasa mendapatkan barangan yang disahkan Sirim bagi mengelakkan daripada perkara yang tidak diingini.


Empat Kanak-Kanak Maut Dilanggar Pemandu Mabuk

Seorang pemandu mabuk telah menyebabkan kematian kanak-kanak Lubnan di Sydney semalam. Dua adik perempuan, seorang abang dan sepupu mereka dilaporkan terbunuh manakala tiga lagi cedera parah, lapor pihak berkuasa Australia.

Pemandu berusia 29 tahun yang tidak dinamakan itu menghadapi 20 pertuduhan, termasuk pembunuhan beramai-ramai dan memandu secara mabuk di pinggir bandar Oatlands di Sydney.

Kanak-kanak tersebut dilaporkan berada di bahu jalan sewaktu pacuan empat roda yang dipandu lelaki mabuk merempuh mereka.

Tiga kanak-kanak perempuan berusia 8 hingga 12 tahun dan seorang remaja lelaki berusia 13 tahun meninggal dunia di tempat kejadian, manakala dua lagi gadis dan seorang lelaki cedera parah dan dibawa ke hospital.

Bapa mangsa, Daniel Abdallah mengakui terkejut dan sedih apabila berita ini disampaikan kepadanya.

“Saya kehilangan tiga anak disebabkan kemalangan itu. Sepupu saya, Bridget juga kehilangan anak perempuannya.

“Diharap, pemandu di luar sana supaya lebih berhati-hati. Anak-anak itu tidak bersalah tetapi menjadi mangsa keadaan,” katanya ketika ditemui pemberita hari ini.

Berikut adalah cerita lain mengenai kejadian pemandu mabuk. Klik pautan di bawah untuk membaca.

Tidak Mahu Pemandu Mabuk Terus Berleluasa, Polis Setuju Cadang Hukuman Lebih Berat

Tular Rakaman Pemandu Dipercayai Mabuk Langgar Dan Seret Motosikal Undang Kemarahan Netizen

Korban Pemandu Mabuk Meningkat, Netizen Lancar Petisyen Haramkan Jualan Arak


Empat Kelebihan Dahlia 2 Serene Heights, Perumahan Di Bangi Yang Indah Dan Permai

Setiap individu pasti mengimpikan sebuah rumah terbaik untuk didiami bersama keluarga tercinta. Lagi indah jika rumah berkenaan dapat mengembalikan nostalgia zaman kanak-kanak sewaktu di kampung dimana ia selamat dan tidak sesak.

Bangi merupakan kawasan yang kini menjadi perhatian ramai kerana lokasinya yang strategik serta hampir dengan Kuala Lumpur. Disebabkan itu permintaan untuk kediaman yang selesa dan selamat juga semakin meningkat dari masa ke semasa. Maka wujudlah Serene Heights yang merangkumi luas kira-kira 448 ekar di atas tanah pegangan bebas. Lebih menarik adalah lokasi perumahan ini yang terletak di tengah-tengah antara Bangi, Kajang dan Semenyih.

Dahlia 2 merupakan kejiranan rumah teres dua tingkat di Serene Heights yang akan dibina di lot individu yang berukuran 24′ x 70‘ dengan luas binaan daripada 2,165 hingga 2,480 kaki persegi.

Bertemakan konsep Tropikal Moden Kontemporari dengan kawasan lapang yang luas dan menghijau serta taman permainan yang ada, pastinya ini adalah hartanah terbaik yang anda boleh dapat pada ketika ini.

Mengapa kami berkata demikian? Kami senaraikan beberapa faktor menarik mengapa Dahlia 2 Serene Heights adalah kediaman terbaik yang anda boleh pilih.

Antara faktor utama yang anda perlu lihat ketika membeli sesebuah rumah adalah kemudahan sekitar yang ada di perumahan anda. Untuk Dahlia 2 ini, akses untuk ke pusat membeli belah seperti Bangi Gateway, Bangi Sentral, Ostia Bangi, IOI Mall dan Tesco Semenyih hanyalah dalam tempoh masa 15 minit sahaja.

Begitu juga dengan kemudahan sekolah swasta seperti Greenview Islamic School Bangi, Rafflesia International & Private Schools, Tanarata dan Tenby International School. Hospital KPJ Kajang Specialist Hospital, Hospital Kajang Serdang dan Hospital Pusrawi SMC Bangi juga berhampiran sekiranya anda ada kecemasan atau urusan yang memerlukan anda membuat lawatan ke hospital.

2. Fasiliti lengkap untuk segala keperluan anda

Fasiliti lengkap di sesebuah perumahan semestinya menambah nilai pembelian anda. Di Dahlia 2 Serene Heights, pemilik rumah di sini akan mempunyai akses untuk Taman Permainan Bertema seperti Hopscotch Valley, Gasing Land, Congkak Place & Takraw Park. Anda dapat beriadah di sini tanpa perlu pergi jauh dari rumah anda. Fasiliti lain seperti dewan serbaguna, surau dan juga tadika turut ada di Dahlia 2 Serene Heights.

Disebabkan hanya 74 unit rumah yang ditawarkan di Dahlia 2 Serene Heights, masalah overcrowded tidak akan timbul. Kawasannya yang aman tenteram pasti beri ketenangan untuk anda menjalani kehidupan seharian. Ditambah lagi dengan pelbagai fasiliti yang disediakan, Dahlia 2 Serene Heights pastinya perumahan terbaik untuk anda sekeluarga.

Majoriti penduduk di Lembah Klang pastinya bekerja di ibu kota Kuala Lumpur. Dahlia 2 Serene Heights mempunyai akses untuk beberapa lebuhraya utama seperti lebuhraya Utara Selatan, LEKAS Highway, and the SILK Highway.

Tidak mahu memandu ke Kuala Lumpur? Perumahan ini juga berdekatan dengan perkhidmatan KTM (Stesen UKM) dan MRT (Stesen Kajang).

Sudah tertarik dengan Dahlia 2 Serene Heights? Ini berita baik untuk anda. Tawaran diskaun 7% diberikan untuk Bumiputera dan rebat sehingga 17% sedang menanti anda. Kempen Pemilikan Rumah (HOC) ini juga sah sehingga 31 Disember 2019. Anda yang berjaya membuat pembelian, akan diberikan langganan TM Unifi selama 2 tahun secara percuma.

Jika anda memang sedang mencari lokasi yang anda mahu panggil home sweet home, Dahlia 2 Serene Heights adalah tempatnya. Anda yang mungkin mahu membuat lawatan ke Serene Height boleh menghubungi pihak UEM Sunrise di nombor 03-2711 8008 atau lawati laman web rasmi UEM Sunrise di sini. Semoga semuanya dipermudahkan.

Ini pula beberapa lokasi makan yang anda boleh terjah sekiranya anda menetap di Bangi. Memang recommended!

Vocket Makan: Mee Kolok Dan Nasi Ayam Power Di Ammar Kong Chicken Rice, Bangi

Vocket Makan: Sotong Bakar Besar Muka Di Nasi Dulang Sungai Ramal


Empat Orang Jurutera Tempatan Terpilih Mengikuti Program Pemindahan Teknologi WEC 2021

Nampaknya industri automotif tempatan maju setapak lagi apabila baru-baru ini Malaysia Automotive, Robotics and IoT Institute (MARii), Perodua dan Persona Energy Sdn Bhd telah berkerjasama membuat pemindahan teknologi untuk mempromosi industri permotoran tempatan.

Ketiga-tiga pihak ini telah menandatangani perjanjian untuk mempermudahkan pemindahan teknologi ke kenderaan tempatan, serta pengembangan komponen melalui penyertaan acara FIA World Endurance Championship 2021 (WEC 2021).

Menurut Ketua Pegawai Eksekutif MARii, Datuk Madani Sahari, pemindahan teknologi itu melibatkan sistem telematik, data benchmarking dan beberapa teknologi lain yang berkaitan dengan sukan permotoran.

Tambah beliau lagi, data yang diperoleh daripada perlumbaan endurance akan memberikan panduan untuk reka bentuk powertrain dan komponen kerana teknologi di belakang sensor, telemetri dan pengurusan data yang ada pada sukan permotoran lebih maju daripada kenderaan komersial.

Data yang dikumpul akan digunakan untuk pengesahan telematik, sistem pembantu pemandu dan alat berkaitan diagnostik.

Empat jurutera yang terpilih ialah Anderson Kent Robert, Luqman Othman, Muhammad Amzar Danish Chairil dan Muhammad Taufiq Mohd Zin akan ditempatkan bersama Jota Sport yang akan bertanding dalam kategori LMP2.

Mereka akan menyertai pasukan perlumbaan itu dalam lima perlumbaan musim ini di Portimao (Portugal), Monza (Itali), Le Mans (Perancis) untuk perlumbaan 24 jam, Fuji (Jepun) dan akhirnya di Bahrain untuk perlumbaan akhir musim selama lapan jam.

Persona Energy diasaskan bersama oleh pemandu Malaysia, Jazeman Jaafar yang pernah memenangi perlumbaan dalam pelbagai kategori seperti British F3 International Series, British F3 Euro Series dan Formula Renault 3.5 Series.

Jazeman juga akan bergabung dengan Jota Sport dalam kempen WEC 2021 sebagai pemandu simpanan dan pembangunan, dan juga mentor utama kepada keempat-empat jurutera perantis tersebut.

Tambah Datuk Madani lagi, pihak Perodua berbesar hati dalam menyokong usaha yang menyumbang nilai tambah baru dan peluang untuk industri automotif Malaysia.

Kerjasama yang bakal berlangsung selama lebih kurang tujuh bulan bermula pada bulan Mei ini akan memperlihatkan kita lebih banyak teknologi baru yang akan digunapakai pada kenderaan tempatan pada masa akan datang.

Pada awal minggu ini, Proton telah membuat pelaburan dengan menambah kilang baru bagi meningkatkan kualiti dan kuantiti produksi kereta mereka.

Proton Labur RM200 Juta Tambah Kilang Baharu Di Tanjung Malim

Sime Darby Buka Pusat Kompleks Automotif Bertaraf Dunia Terbesar Di Asia Tenggara


Empat Penunggang Motosikal Jatuh Di ‘Roundabout’ Didakwa Berpunca Daripada Tumpahan Minyak

Selain permukaan jalan yang basah akibat hujan, jalan raya dilitupi lapisan minyak turut menjadi salah satu ‘mimpi ngeri’ buat penunggang motosikal.

Baru-baru ini tular satu rakaman video dashcam yang dimuat naik oleh akaun Facebook Yu KH di mana kira-kira empat orang penunggang motosikal tergelincir dan terjatuh didakwa berpunca tumpahan minyak semasa melalui persimpangan di Bulatan Gok Kapur, Kota Bharu, Kelantan.

Kejadian yang mula berlaku pada 8.47 pagi itu apabila ada seorang penunggang motosikal tergelincir lalu terjatuh ke atas jalan raya. Dua minit selepas itu, ketika mangsa sedang membuat panggilan telefon, datang seorang penunggang motosikal berbaju merah terjatuh di hadapannya.

Kemudian datang sebuah SUV hitam Hyundai Tucson berhenti di tepi persimpangan itu untuk membantu penunggang motosikal yang baru sahaja terjatuh itu.

Ketika kedua-dua penunggang motosikal sedang menunggu pihak berkuasa, dua lagi penunggang motosikal terjatuh serentak di hadapan mereka.

Orang ramai yang mula menyedari insiden itu segera menghampiri kesemua mangsa-mangsa untuk memberikan pertolongan awal.

Kira-kira jam 9.15 pagi, sebuah van EMRS dan ambulans tiba ke lokasi kejadian untuk menghantar mangsa-mangsa bagi mendapatkan rawatan susulan.

Kemudian pasukan bomba membersihkan permukaan jalan raya yang dipercayai mempunyai kesan tumpahan minyak bagi mengelakkan kemalangan sama berulang lagi.

Netizen berasa simpati terhadap kesemua penunggang motosikal yang menjadi mangsa ‘malang yang tak berbau’ itu dan berharap agar mereka dapat segera pulih seperti sediakala.

Orang ramai turut meminta agar pemilik dashcam dapat membantu berkongsi rakaman video awal untuk mengenal pasti sama ada tumpahan minyak itu berlaku disebabkan kebocoran daripada mana-mana kenderaan yang melalui kawasan tersebut atau ia satu perbuatan khianat.


3 Pilihan Meja Putih Dan Minimalis Anda Boleh Dapatkan Bawah RM100

Sebelum ini kami pernah menerbitkan artikel 12 idea dekorasi ruang kerja yang minimalis untuk inspirasi anda. Oleh kerana konsep minimalis ini terinspirasi dari gaya hidup Zen (berasal daripada Jepun), perkara yang utama adalah untuk meminimalkan sehabis mungkin peralatan termasuk perabot. Menurut kepercayaan mereka, semakin sedikit perabot atau benda yang kita miliki maka semakin tenanglah kehidupan kita.

Selain daripada penggunaan perabot, pemilihan warna juga amat penting. Selalunya konsep bertemakan minimalis lebih cenderung untuk melebihkan warna putih dalam terapan dekorasinya. Ini kerana warna putih dikaitkan dengan kebersihan dan ketenangan. Berbalik kepada dekorasi ruang kerja yang minimalis, di sini kami kongsikan kepada anda 3 jenis meja putih dengan rekabentuk yang minimalis untuk anda gunakan dalam idea dekorasi nanti.

Meja dengan kaki meja berbentuk petak ini antara yang paling kami suka. Kelihatan lebih kukuh dan ringkas. Dapatkan di sini.

2. Meja Segi Empat Boleh Laras (adjustable)

Meja ini pula sesuai untuk kegunaan kerja-kerja ringan, cukup untuk muatkan sebuah laptop. Tersedia dengan fungsi boleh laras untuk anda suaikan ketinggian mengikut keselesaan. Dapatkan di sini.

Seakan-akan rekabentuk meja IKEA, meja ini sedikit luas dan sesuai dijadikan meja komputer. Dapatkan di sini.

Oh ya, meja di atas tak semestinya digunakan untuk ruang kerja sahaja, anda bebas menggunakannya mengikut kesesuaian dan keperluan. Jangan lupa kongsi artikel ini di wall Facebook anda.